qundao/data-zh-poetry huggingface dataset:
闾门望虎丘
作者：谢肃
朝代：明
体裁：七言绝句

雄城百雉控江湖，虎气腾空失湛卢。唯有垂杨依绿水，棹舡游女唱吴歈。
闾门望虎丘
作者：谢肃
朝代：明

雄城百雉控江湖，虎气腾空失湛卢。唯有垂杨依绿水，棹船游女唱吴歈。
雨中独坐有怀荥阳道中用灰字韵
作者：谢肃
朝代：明
体裁：七言律诗

山色秋光淡绕斋，雨声虫响互相哀。清樽怜我攻愁去，白发欺人送老来。江柳静无馀叶在，池莲迟有一花开。马蹄却忆成皋路，野烧西风满面灰。
霸王营
作者：谢肃
朝代：明
体裁：七言律诗

将军追鹿拥强兵，叱咤诸侯尽膝行。义帝弑来臣节失，楚人歌动霸心惊。乾坤故垒馀形胜，乡里遗风尚战争。青草白波淮泗远，为谁击剑烈风生。
青州即事
作者：谢肃
朝代：明
体裁：七言律诗

东秦兵后半荒村，尚觉遗黎可自存。黍子酒醇终日醉，木绵衣厚一冬温。炊烟入炕家家榻，刺棘苫墙处处门。便拟卜邻依朴俗，共栽桑枣满平原。
青州府学窃感圣人闻韶之事
作者：谢肃
朝代：明

鲁叟㫺在齐，君臣岂知敬。何期万世后，王礼祀元圣。元圣去我邈，韶音已闻听。厚味谅可忘，至乐诚无竟。君哉虞舜氏，道德一何盛。作乐化天下，百王莫能竞。于心得真契，无位斯有命。从容摄相间，暂使礼乐正。去鲁因馈女，适卫还击罄。徒怀经济具，可奈兄弟政。文王虽既殁，周公当复梦。不见凤鸟来，巳矣何所伤。六经垂训明，雒雒峨宫墙。瞻仰愿没齿，庶以希颜生。
青州府学窃感圣人闻韶之事
作者：谢肃
朝代：明
体裁：古风

鲁叟昔在齐，君臣岂知敬。何期万世后，王礼祀元圣。元圣去我邈，韶音已闻听。厚味谅可忘，至乐诚无竟。君哉虞舜氏，道德一何盛。作乐化天下，百王莫能竞。于心得真契，无位斯有命。从容摄相间，暂使礼乐正。去鲁因馈女，适卫还击罄。徒怀经济具，可奈兄弟政。文王虽既殁，周公当复梦。不见凤鸟来，巳矣何所伤。六经垂训明，雒雒峨宫墙。瞻仰愿没齿，庶以希颜生。
韩信城
作者：谢肃
朝代：明

淮流浩荡楚原平，叹息英䧺不再生。天日可明归汉志，风云犹似下齐兵。千年城郭名空在，百战山河姓几更。还酹将军一杯酒，黄鹂碧草不胜情。
韩信城
作者：谢肃
朝代：明
体裁：七言律诗

淮流浩荡楚原平，叹息英雄不再生。天日可明归汉志，风云犹似下齐兵。千年城郭名空在，百战山河姓几更。还酹将军一杯酒，黄鹂碧草不胜情。
题䓁慈嵩岳云青山白云图
作者：谢肃
朝代：明

㫺游河朔还，历览河南山。山峰峥嵘三十六，峻极中天是嵩岳。嵩岳之高出昆崙，衡恒岱华咸归尊。下临豫野雄地势，上应镇宿昭天文。太室辟其东，半夜倒暾沧海日。少室辟其西，萧晨俯挂青萝月。风台雾阁何岧峣，翠崖月谷堪逍遥。王子凤笙吹绝岭，焦师霓裳翻绛霄。便欲飞车往栖息，笑倚天门观八极。闲云来往作宾朋，彼此无心自相得。惜哉此愿未果从，徒看云山落画中。山青云白倏远近，似闻兰若来疏钟。八十禅公双目烱，一瞬云山皆幻境。不须只尺论万里，寸心要与天地并。重曰山有岳兮岳有云，云为雨兮泽无垠，云不为雨兮舒卷向乾坤。襌公出处亦如此，浩劫不堕名实存。
题䓁慈嵩岳云青山白云图
作者：谢肃
朝代：明
体裁：古风

昔游河朔还，历览河南山。山峰峥嵘三十六，峻极中天是嵩岳。嵩岳之高出昆崙，衡恒岱华咸归尊。下临豫野雄地势，上应镇宿昭天文。太室辟其东，半夜倒暾沧海日。少室辟其西，萧晨俯挂青萝月。风台雾阁何岧峣，翠崖月谷堪逍遥。王子凤笙吹绝岭，焦师霓裳翻绛霄。便欲飞车往栖息，笑倚天门观八极。闲云来往作宾朋，彼此无心自相得。惜哉此愿未果从，徒看云山落画中。山青云白倏远近，似闻兰若来疏钟。八十禅公双目烱，一瞬云山皆幻境。不须只尺论万里，寸心要与天地并。重曰山有岳兮岳有云，云为雨兮泽无垠，云不为雨兮舒卷向乾坤。襌公出处亦如此，浩劫不堕名实存。
题东坡像
作者：谢肃
朝代：明

重游赤壁溯流湍，莫笑黄州老谪官。千古江山归两赋，英䧺元不数曹瞒。
题东坡像
作者：谢肃
朝代：明
体裁：七言绝句

重游赤壁溯流湍，莫笑黄州老谪官。千古江山归两赋，英雄元不数曹瞒。
题严子陵图
作者：谢肃
朝代：明

帝揽英䧺巳中兴，我何勋业树朝廷。欲令多士持风节，暂使微垣有客星。
题严子陵图
作者：谢肃
朝代：明
体裁：七言绝句

帝揽英雄巳中兴，我何勋业树朝廷。欲令多士持风节，暂使微垣有客星。
题严氏青山宴集图次唐应奉处敬韵
作者：谢肃
朝代：明
体裁：七言律诗

青山万叠自天来，一个茅亭傍水开。汉日巳随黄道转，客星空向钓台回。千年风节一编史，百岁光阴几酒杯。最爱风光如此好，落花啼鸟莫相催。
题严氏青山宴集图次唐应奉处敬韵
作者：谢肃
朝代：明

青山万叠自天来，一个茅亭傍水？。汉日巳随黄道转，客星空向钓台回。千年风节一编史，百岁光阴几酒杯。最爱风光如此好，落花啼鸟莫相催。
题何参政所藏七贤图
作者：谢肃
朝代：明
体裁：古风

黄尘欲蔽日月明，十年四海横戈兵。士风巳随习俗变，尽舍仁义谈纵衡。遂使栖栖七君子，独着儒服令人惊。胸中岂有经济具，眼底厌看龙蛇争。大山长谷便同往，不独隐迹兼隐名。由来贫贱足闲适，岂必浊世干浮荣。两生不来汉仪简，四老既去秦运倾。宁知贤人慎出处，能与国家关重轻。况今作者巳云七，束帛合向丘园徵。君不见旁求良弼到版筑，一说能令商道兴。
题何德儒所藏顾周道水石图
作者：谢肃
朝代：明
体裁：古风

沄沄石下波，郁郁波上林。过桥仙客忽长啸，一鹤来自蓬山岑。蓬山岑，不难至。聊栖瀛海内，自适沧洲意。恍如出硖石，群枫落影洪流碧。又似泊金山，回潮激树崩厓间。江淮风景真绝奇，来往扁舟荫清樾。鸟飞鱼泳醉吟中，回首兹游几秋月。虎头子，天机精，剪彼水石来轩楹。使我一见气峥嵘，龙蛇起陆雷霆惊。尔宜藏此画，慎莫时时挂。光气一冲天，超然便神化。
题双猿图
作者：谢肃
朝代：明
体裁：七言律诗

重重老树络苍藤，空际飞行快此生。江月白时同发啸，峡云昏处总无声。持环欲向何人献，试剑真教处女惊。千载心期如一日，不知人世别离情。
题吕继道运使乃父孝感诗卷
作者：谢肃
朝代：明
体裁：七言律诗

玄学穷探心切至，先祠追孝涕汍澜。天教金鲤方腾井，人报青牛巳度关。异事昔闻淮水澳，新图今见浙江湾。贤郎喜得鹾台使，忠孝高风不可攀。
题唐人打毬图
作者：谢肃
朝代：明

惨淡风云地，奔驰汗血驹。若非张㒒射，休上击毬书。
题唐人打毬图
作者：谢肃
朝代：明
体裁：五言绝句

惨淡风云地，奔驰汗血驹。若非张仆射，休上击毬书。
题四马图
作者：谢肃
朝代：明
体裁：古风

风吹细草沙场春，忽看东绢落骐驎。一疋前驰复回盻，二匹齐驱若飞电。最后一匹奚官骑，意态深沉目光炫。太平天厩粟如山，此物饱食长年间。玉台阊阖遍游观，五花满身云锦翻。焉知汗血干戈底，北伐南征千万里。惠养之恩终未酬，空负将军托生死。此图乃是吴兴写，龙种权奇信无比。呜呼安得真致此，万岁千秋御天子。
题圯桥老人图
作者：谢肃
朝代：明
体裁：七言绝句

处处江山起战尘，谷城犹可著闲身。还将天下安危计，都付桥边进履人。
题墨竹
作者：谢肃
朝代：明
体裁：古风

坡仙写竹如写字，指端所出皆酒气。意态飞扬若有神，风格老来还妩媚。鹅群鸿爪沙水明，凤翥鸾翔山月霁。流传戏墨在人间，拭拂一枝看仔细。
题士廉所藏渔图二幅
作者：谢肃
朝代：明

不为刘郎作谏官，桐江小艇载垂竿。高风想见千年上，何必云台画里看。翰林归去号玄真，风雨江湖几度春。志不在鱼宁用饵，漾舟沉网彼何人。
题士廉所藏渔图二幅·其一
作者：谢肃
朝代：明
体裁：七言绝句

不为刘郎作谏官，桐江小艇载垂竿。高风想见千年上，何必云台画里看。
题士廉所藏渔图二幅·其二
作者：谢肃
朝代：明
体裁：七言绝句

翰林归去号玄真，风雨江湖几度春。志不在鱼宁用饵，漾舟沉网彼何人。
题天台陈彦脩所持画扇
作者：谢肃
朝代：明
体裁：七言律诗

同客天涯又两秋，每因图画忆东州。花边得句吟偏好，马首逢山看未休。江海荒凉渔艇小，乾坤浩荡草亭幽。何由从尔月丘去，更挟飞仙到处游。
题天衣长老孚竹潭所藏长江万里图
作者：谢肃
朝代：明
体裁：七言律诗

万里大江谁所凿，岷山直下海门通。乾坤元气长嘘吸，日夜沧波自混融。巫峡雨沾神女佩，洞庭云接舜妃宫。扁舟忆向匡庐过，月出猿啼访远公。
题天际归舟图
作者：谢肃
朝代：明
体裁：七言绝句

闲云澹澹树离离，天远江清小舸归。一段诗情谁会得，风流当属谢玄晖。
题姮娥图
作者：谢肃
朝代：明
体裁：七言绝句

谁道姮娥是羿妻，桂花香露湿云衣。翻然跃入清虚府，不□人间有别离。
题孙子庙壁
作者：谢肃
朝代：明
体裁：七言绝句

战国干戈格斗时，将军出计最能奇。宁羞两足都成断，还揔齐师破魏师。
题宋徽宗画犬自署曰赐应夫人守閤
作者：谢肃
朝代：明
体裁：古风

别殿春日长，君王多玩好。不惟翰墨工，绘事亦深造。挥毫出骏犬，踞坐息轻趬。金毛映玉爪，生气终外耀。以赐应夫人，岂但资巧笑。后宫三十六，粉黛正年少。望幸日已深，羊车殊未到。于焉托犬名，警彼花房盗。呜呼移此虑，足以守宗庙。神器一被窃，万乘殁边徼。婵娟难白□，此物气凋耗。望彼犬羊天，令人重嗟悼。
题巫峡潇湘图
作者：谢肃
朝代：明
体裁：七言绝句

蜀人休笑杜陵狂，倚阁哦诗雨气香。自有波澜能浩荡，欲回丞峡作潇湘。
题张建封击毬图
作者：谢肃
朝代：明
体裁：七言律诗

击毬嬉戏动三军，乘势奔驰若有神。但见马头飞熌电，不教杖底起纤尘。凤笙仙乐从归醉，燕子云窗倚望频。一代忠贤张仆射，莫忘天子动行春。
题挟弹图
作者：谢肃
朝代：明
体裁：七言绝句

五陵才子本豪华，倚马沉吟傍日斜。岂惜金丸千万个，自缘不肯打慈鸦。
题捡校盐运大使翼城常德新望云轩
作者：谢肃
朝代：明
体裁：古风

本家太行西，薄宦浙江右。白头阿母不得将，万里飞云重回首。云生肤寸凌九霄，纵横舒卷随风飘。我心非云那可变，望云思亲心始见。缓节悲歌陟岵诗，河山寥邈路逶迤。板舆迎养当有时，寸草莫报三春晖。
题时苗留犊图
作者：谢肃
朝代：明
体裁：七言绝句

汉吏循良称父母，时苗不遂物情私。但能留犊要清誉，不念渠怀舐犊悲。
题曹娥碑歌
作者：谢肃
朝代：明

婉娈曹氏女，生长虞江滨，乃父安歌能乐神。？涛江心迎伍君，偶然失脚成沉沦。其时孝娥才十四，日夜哀号动天地。奋身跃入龙伯宫，抱父尸出洪波中。汉安年迄元嘉始，惨淡荒坟烟蔓里。度令深期民俗淳，蕙肴椒浆方祭诔。诔文本是邯郸作，勒石垂光非溢美。好辞既赏蔡中郎，妙墨重挥王内史。内史临池小楷精，出神入圣由天成。风格真淳乐毅论，气运逸迈黄庭经。曹娥之碑尤注意，外足婉丽中坚贞。疾迟偃仰各合度，正侧方圆皆有程。金锥画沙锋芒敛，玉树照水枝柯清。秋风群飞鸿雁叙，夜天行列星宿明。元常铭石犹隶体，力命雅深堪与比。鸿都分法授于神，笔势去来同一轨。流传萧梁到李唐，纷纷鉴者迷精光。退之平时厌姿媚，于此题识何端庄。乃知嗜好在奇古，况兼孝烈如曹女。碑阴隐语亦了然，可惜无言讥魏武。魏武徒劳校色丝，以孝移忠忍不为。独觉遗风扇乡里，顺孙孝子相追随。四明有逸民，示我碑一幅，真若圭璋出群玉。书家往往无真识，太息还君须韫椟。
题曹娥碑歌
作者：谢肃
朝代：明
体裁：古风

婉娈曹氏女，生长虞江滨，乃父安歌能乐神。�涛江心迎伍君，偶然失脚成沉沦。其时孝娥才十四，日夜哀号动天地。奋身跃入龙伯宫，抱父尸出洪波中。汉安年迄元嘉始，惨淡荒坟烟蔓里。度令深期民俗淳，蕙肴椒浆方祭诔。诔文本是邯郸作，勒石垂光非溢美。好辞既赏蔡中郎，妙墨重挥王内史。内史临池小楷精，出神入圣由天成。风格真淳乐毅论，气运逸迈黄庭经。曹娥之碑尤注意，外足婉丽中坚贞。疾迟偃仰各合度，正侧方圆皆有程。金锥画沙锋芒敛，玉树照水枝柯清。秋风群飞鸿雁叙，夜天行列星宿明。元常铭石犹隶体，力命雅深堪与比。鸿都分法授于神，笔势去来同一轨。流传萧梁到李唐，纷纷鉴者迷精光。退之平时厌姿媚，于此题识何端庄。乃知嗜好在奇古，况兼孝烈如曹女。碑阴隐语亦了然，可惜无言讥魏武。魏武徒劳校色丝，以孝移忠忍不为。独觉遗风扇乡里，顺孙孝子相追随。四明有逸民，示我碑一幅，真若圭璋出群玉。书家往往无真识，太息还君须韫椟。
题月山赤水洞天
作者：谢肃
朝代：明
体裁：七言律诗

云北云南山万盘，仙人宫阙俯巑岏。晴峰落影半天碧，雪瀑飞花六月寒。白日双鸾翔玉宇，长年一虎卧瑶坛。桃花莫使春光老，迟我归来转大还。
题朱元晖所藏赵魏公衮尘马图
作者：谢肃
朝代：明
体裁：古风

吴兴戏墨先工马，卷轴风沙满天下。老壮骏羸皆入神，况乃长年病肥者。窄衣尖帽唐奚官，掌来铁牡从天闲。纵缰衮尘沙外阔，落花青草随身翻。既未得成战功，又不令充立仗。雄姿猛气空逸群，饱食带羁自多病。呜呼，此马多病尚可医，此马长命谁得知。
题柯丹丘画竹
作者：谢肃
朝代：明
体裁：七言绝句

参书戏墨冠神州，忽作飞仙又几秋。昨夜海天凉月白，玉笙吹凤下丹丘。
题柳机仲所藏明皇跃马图
作者：谢肃
朝代：明
体裁：七言律诗

开元天子骑龙马，来往骊山及太平。华萼楼中张五幄，集贤殿里校群经。不疑野鹿衔花卧，却跨青骡首蜀行。治乱有机如反手，请观臣结颂中兴。
题永嘉山水图歌
作者：谢肃
朝代：明

太初子，来午湖，示我永嘉山水图，洪涛积翠浮吾庐。连天雁荡森剑戟，出海蒲门竦岩㠋。罗浮势接步郎高，盘郁千峰拥城郭。瀑雨松阴昼杳冥，银床瑶涧春寂寞。紫金月就隐容成，青云梯高蹑康乐。容成已莫招，康乐犹可求。不出西城步，定向南亭游。眼中风物岂不好，感叹在登池上楼。薄霄既愧云飞鸿，栖川复怍渊潜虬。池草生春兮王泽下竭，园禽变鸣兮佞人鼓舌。纵学嵇康事养生，难附任公逃夭伐。悠悠往事付虚无，谁复怀贤似太初。应爱五言真绝妙，粲然朝日映芙蕖。
题永嘉山水图歌
作者：谢肃
朝代：明
体裁：古风

太初子，来午湖，示我永嘉山水图，洪涛积翠浮吾庐。连天雁荡森剑戟，出海蒲门竦岩崿。罗浮势接步郎高，盘郁千峰拥城郭。瀑雨松阴昼杳冥，银床瑶涧春寂寞。紫金月就隐容成，青云梯高蹑康乐。容成已莫招，康乐犹可求。不出西城步，定向南亭游。眼中风物岂不好，感叹在登池上楼。薄霄既愧云飞鸿，栖川复怍渊潜虬。池草生春兮王泽下竭，园禽变鸣兮佞人鼓舌。纵学嵇康事养生，难附任公逃夭伐。悠悠往事付虚无，谁复怀贤似太初。应爱五言真绝妙，粲然朝日映芙蕖。
题汪资深所藏柯博士竹木
作者：谢肃
朝代：明
体裁：古风

奎章阁高风日清，阁中博士月丘生。幽篁古木妙挥洒，万里不尽江南情。洞庭山青湘水碧，二妃遗庙无行迹。鹧鸪声歇江雨残，夭矫蛟龙影垂壁。向来怀古良悠悠，零落此画知谁收。汪子得之宜宝玩，三湘咫尺可神游。
题王昭君图
作者：谢肃
朝代：明
体裁：古风

君不见汉道昌，单于朝建章。君不见汉道衰，宫女嫁胡儿。胡汉和亲自高帝，以色媚人非远计。遂令流患及子孙，内家又遣王昭君。昭君本是巫山女，预恐娙娥妒云雨。一入深宫长闭门，好梦何曾着人主。宁期粉绘误婵娟，玉殿辞君君始怜。空抱哀弦写幽怨，风沙万里向胡天。胡天苍茫岁月促，夫死毡城更从俗。一寸良心不自持，安用红颜美如玉。画里传看出塞时，胡骑萧萧汉日低。即此堪为中国叹，不唯青冢草萋萋。
题王节妇卷
作者：谢肃
朝代：明
体裁：七言律诗

槁砧逝矣遗孤小，白发姑嫜方寿考。彼苍应念未亡人，孝节于吾硕终保。含悲黄鹄夜半鸣，顾影青鸾镜中老。百年耿耿一心存，皦日当空照桓表。
题稀春谷上人所藏瑶台秋望图
作者：谢肃
朝代：明
体裁：七言律诗

何处登临俯九垓，刚风吹我上瑶台。鹤从仙岛乘云至，鹊自银河渡水回。佚女相逢方解佩，飞琼将别更衔杯。芳情早晚都消尽，却听胡僧话劫灰。
题美人图二首
作者：谢肃
朝代：明

睡起向深宫，罗衣立晓风。折香聊自嗅，不是妒花容。绣得鸳鸯似，春窗困思迷。闲携玉如意，花底听黄鹂。
题美人图二首·其一
作者：谢肃
朝代：明
体裁：五言绝句

睡起向深宫，罗衣立晓风。折香聊自嗅，不是妒花容。
题美人图二首·其二
作者：谢肃
朝代：明
体裁：五言绝句

绣得鸳鸯似，春窗困思迷。闲携玉如意，花底听黄鹂。
题荔枝画卷
作者：谢肃
朝代：明

南风吹熟涪江果，天宝年中入贡来。正似内园妃子笑，却教蝴蝶也相猜。一声鼙鼓动渔阳，万里龙旗幸蜀忙。惆怅行宫成独晏，内人休唱荔枝香。
题荔枝画卷·其一
作者：谢肃
朝代：明
体裁：七言绝句

南风吹熟涪江果，天宝年中入贡来。正似内园妃子笑，却教蝴蝶也相猜。
题荔枝画卷·其二
作者：谢肃
朝代：明
体裁：七言绝句

一声鼙鼓动渔阳，万里龙旗幸蜀忙。惆怅行宫成独晏，内人休唱荔枝香。
题萧都监所藏蓬莱望海图
作者：谢肃
朝代：明

蓬莱岧峣沧海上，玉作楼台屹相向。共说神仙向此游，欲往从之隔弱流。弱流㴞滔三万里，极目蓬莱何处是。神仙有无良渺茫，若为写向丹青里。我家会稽山水乡，蓬莱秀出东海旁。碧桃千树閒春昼，丹阁万寻凌昊苍。长时飞舄临高顶，海色澄澄天与永。明月朝沉若木枝，赤日夜照扶桑影。淋漓元气任吸呼，灵台不动光湛如。直通天地有形外，彼大瀛海皆潢污。此间即是神仙宅，不如涉海求灵迹。秦皇汉武何太愚，楼船方士无消息。凄凉往事已千年，蓬莱犹作画图传。卷图还君三复叹，有鹤飞来横九天。
题萧都监所藏蓬莱望海图
作者：谢肃
朝代：明
体裁：古风

蓬莱岧峣沧海上，玉作楼台屹相向。共说神仙向此游，欲往从之隔弱流。弱流滔滔三万里，极目蓬莱何处是。神仙有无良渺茫，若为写向丹青里。我家会稽山水乡，蓬莱秀出东海旁。碧桃千树閒春昼，丹阁万寻凌昊苍。长时飞舄临高顶，海色澄澄天与永。明月朝沉若木枝，赤日夜照扶桑影。淋漓元气任吸呼，灵台不动光湛如。直通天地有形外，彼大瀛海皆潢污。此间即是神仙宅，不如涉海求灵迹。秦皇汉武何太愚，楼船方士无消息。凄凉往事已千年，蓬莱犹作画图传。卷图还君三复叹，有鹤飞来横九天。
题葛原良所藏王元章所作梅鸟图 其一 梅竹白鸟
作者：谢肃
朝代：明
体裁：七言绝句

翠袖佳人天外倚，缟衣仙女月中寻。十年一觉悲欢梦，都把春情付雪禽。
题葛原良所藏王元章所作梅鸟图 其二 梅花翠鸟
作者：谢肃
朝代：明
体裁：七言绝句

雪馀梅发映春空，咫尺仙凡有路通。为问绿衣歌舞后，更谁曾到合欢宫。
题葛原良所藏王元章所作梅鸟图·梅竹白鸟
作者：谢肃
朝代：明

翠袖佳人天外倚，缟衣仙女月中寻。十年一觉悲欢梦，都把春情付雪禽。雪馀梅发映春空，咫尺仙凡有路通。为问绿衣歌舞后，更谁曾到合欢宫。
题许由一瓢图
作者：谢肃
朝代：明
体裁：七言绝句

先生若肯临天下，舜禹皋夔总是臣。却重一瓢轻万乘，乾坤真个有闲人。
题谢太傅像
作者：谢肃
朝代：明

未战巳能知胜负，戎夷何可抗王师。捷书忽自淮淝至，谈笑从容更着棋。天生贤达济时艰，再造王家笑语间。一自白鸡成梦后，越人空识旧江山。
题谢太傅像·其一
作者：谢肃
朝代：明
体裁：七言绝句

未战巳能知胜负，戎夷何可抗王师。捷书忽自淮淝至，谈笑从容更着棋。
题谢太傅像·其二
作者：谢肃
朝代：明
体裁：七言绝句

天生贤达济时艰，再造王家笑语间。一自白鸡成梦后，越人空识旧江山。
题赵叔诚所藏斑婕妤团扇图
作者：谢肃
朝代：明
体裁：七言绝句

不硕同车奉至尊，竟归长信掩重门。梦魂肯到夫容帐，犹托齐纨写怨恩。
题赵思谨所藏唐子华渔洲横笛图
作者：谢肃
朝代：明
体裁：七言绝句

不见高人张志和，扁舟吹笛霅溪过。桃花水暖鳜鱼美，可是金章胜绿蓑。
题赵松雪八骏图
作者：谢肃
朝代：明
体裁：七言绝句

秀麦春风满旧都，王孙行处每踟蹰。銮旗一去无归日，空写瑶池八骏图。
题邵允直所藏会稽山水图
作者：谢肃
朝代：明
体裁：七言律诗

宛委之山三百里，碧峰无数落青天。藏书轩帝知何在，望海秦君竟不仙。老鹤自淘沙底箭，神龙长护井中钱。旧游咫尺丹青里，欲棹春波载酒舡。
题邵允直所藏会稽山水图
作者：谢肃
朝代：明

宛委之山三百里，碧峰无数落青天。藏书轩帝知何在，望海秦君竟不仙。老鹤自淘沙底箭，神龙长护井中钱。旧游咫尺丹青里，欲棹春波载酒船。
题鄞江渔者画
作者：谢肃
朝代：明
体裁：古风

鄞江西津连上虞，津头万山环我居。放舡学把直钩钓，此岂有心专在鱼。春风潮耒拍江岸，桃花气暖蒸人倦。强吹一笛卧中流，梦掣六鳌凌碧汉。自离故国竟飘蓬，愁见沧江落画中。西伯文畛今寂寞，后车何处载非熊。
题鄞江渔者画
作者：谢肃
朝代：明

鄞江西津连上虞，津头万山环我居。放船学把直钩钓，此岂有心专在鱼。春风潮耒拍江岸，桃花气暖蒸人倦。强吹一笛卧中流，梦掣六鳌凌碧汉。自离故国竟飘蓬，愁见沧江落画中。西伯文畛今寂寞，后车何处载非熊。
题陈孟文所藏青山白云图
作者：谢肃
朝代：明
体裁：七言绝句

若人好是希夷孙，文彩风流迥出群。往岁入关闲驻马，袖中携得华山云。
题陈敬德主簿棘鹊图
作者：谢肃
朝代：明
体裁：七言绝句

棘枝何可着文禽，敛翼卑栖不自禁。应待上林春似海，向风飞去弄佳音。
题马四首
作者：谢肃
朝代：明

青骢未解络头丝，沙苑闲来啮痒时。水洁草肥风日美，未须立近玉阶墀。八尺权奇白鼻騧，东来万里自流沙。䧺高顾盻深沉志，立仗偏宜在帝家。渥洼神骥气如龙，玉鼻金蹄雪尾騣。太㒒立持丝络缓，定应仗出大明宫。沙苑牵来一疋骝，双瞳夹镜气横秋。长鸣思踏关山道，露寝羲台不足游。
题马四首·其一
作者：谢肃
朝代：明
体裁：七言绝句

青骢未解络头丝，沙苑闲来啮痒时。水洁草肥风日美，未须立近玉阶墀。
题马四首·其三
作者：谢肃
朝代：明

渥洼神骥气如龙，玉鼻金蹄雪尾騣。太㒒立持丝络缓，定应仗出大明宫。
题马四首·其三
作者：谢肃
朝代：明
体裁：七言绝句

渥洼神骥气如龙，玉鼻金蹄雪尾騣。太仆立持丝络缓，定应仗出大明宫。
题马四首·其二
作者：谢肃
朝代：明

八尺权奇白鼻騧，东来万里自流沙。䧺高顾盻深沉志，立仗偏宜在帝家。
题马四首·其二
作者：谢肃
朝代：明
体裁：七言绝句

八尺权奇白鼻騧，东来万里自流沙。雄高顾盻深沉志，立仗偏宜在帝家。
题马四首·其四
作者：谢肃
朝代：明
体裁：七言绝句

沙苑牵来一疋骝，双瞳夹镜气横秋。长鸣思踏关山道，露寝羲台不足游。
饮龙头镇
作者：谢肃
朝代：明

马上见晨月，堠路行逶迤。遂入龙头憩，沙洲带蒲荷。榆柳荫华屋，正暑凉飙多。怡然逢故老，邀我还其家。大儿击燕筑，小儿閒齐歌。黍酒劝客饮，勿辞令颜酡。维㫺至正末，日夜忧干戈。太平今在斯，白发已鬖髿。若复不为乐，徒死归山阿。其言感余内，壮志良蹉跎。书剑两无就，又不脱虞罗。邂逅接觞酌，念报当如何。长揖登途去，华峰碧嵯嵯。
饮龙头镇
作者：谢肃
朝代：明
体裁：古风

马上见晨月，堠路行逶迤。遂入龙头憩，沙洲带蒲荷。榆柳荫华屋，正暑凉飙多。怡然逢故老，邀我还其家。大儿击燕筑，小儿閒齐歌。黍酒劝客饮，勿辞令颜酡。维昔至正末，日夜忧干戈。太平今在斯，白发已鬖髿。若复不为乐，徒死归山阿。其言感余内，壮志良蹉跎。书剑两无就，又不脱虞罗。邂逅接觞酌，念报当如何。长揖登途去，华峰碧嵯嵯。
马陵行
作者：谢肃
朝代：明

客行忽不乐，停车马陵间。
上有悲风古树之萧瑟，下有哀壑流水之潺湲。
阴深坏道余古雪，崭岩两壁堆积铁。
石面苔封劲箭痕，草头露滴将军血。
青荧磷火黄昏明，呼号木魅啼山精。
应羞刎颈偿断足，此气千载真难平。
西流沂东水沧海，胜败孙庞两安在。
为提宝剑舞尊前，落日云霞射光彩。
马陵行
作者：谢肃
朝代：明
体裁：古风

客行忽不乐，停车马陵间。上有悲风古树之萧瑟，下有哀壑流水之潺湲。阴深坏道馀古雪，崭岩两壁堆积铁。石面苔封劲箭痕，草头露滴将军血。青荧燐火黄昏明，呼号木魅啼山精。应羞刎颈偿断足，此气千载真难平。西流沂水东沧海，胜败孙庞两安在。为提宝剑舞尊前，落日云霞射光彩。
龙女歌
作者：谢肃
朝代：明
体裁：古风

君不闻东海王，三女才色少女良，冠金玉佩云霞裳。超忽六合凌三光，四海托姻无与当。画开水府如人世，宝幄琼筵照天地。群仙冉冉会佳期，招得神夫柳家毅。毅也前身应是龙，菱髯广额苍颜容，玩世亦与潜渊同。时来踊跃返初服，天与伉俪还珠宫。至今庙貌临东海，雾阁云窗事何在。但使龙推泽物心，天下祀之诚匪淫。我谒行祠向淮浦，黯惨帷中灵欲语。十日一风，五日一雨，无冲波以危彼舟楫，无大旱以败彼禾黍。嗟尔龙兮顺济斯民千万秋，龙亦永赫厥灵于此州，毋乖其道纷逢尤。
龙女歌
作者：谢肃
朝代：明

君不闻东海王，三女才色少女良，冠金玉佩云霞裳。超忽六合凌三光，四海托姻无与当。画？水府如人世，宝幄琼筵照天地。群仙冉冉会佳期，招得神夫柳家毅。毅也前身应是龙，菱髯广额苍颜容，玩世亦与潜渊同。时来踊跃返初服，天与伉俪还珠宫。至今庙貌临东海，雾阁云窗事何在。但使龙推泽物心，天下祀之诚匪淫。我谒行祠向淮浦，黯惨帷中灵欲语。十日一风，五日一雨，无冲波以危彼舟楫，无大旱以败彼禾黍。嗟尔龙兮顺济斯民千万秋，龙亦永赫厥灵於此州，毋乖其道纷逢尤。
龙舟谷
作者：谢肃
朝代：明
体裁：七言律诗

北辞太谷孤城远，南出盘陀叠嶂稠。天作崇关纡鸟道，水渟深谷漾龙舟。离离坂黍垂秋实，嘹嘹边鸿送客愁。万里归辕何日到，胡桃阴里饭吾牛。
龟山
作者：谢肃
朝代：明

天际清淮春浩荡，云边故堞暮嵚崟。佛狸百战钩车却，水兽千年铁锁沉。举䋄老渔沿碧浪，维舟孤客荫青林。胜游谁在坡仙后，沧海中原感壮心。
龟山
作者：谢肃
朝代：明
体裁：七言律诗

天际清淮春浩荡，云边故堞暮嵚崟。佛狸百战钩车却，水兽千年铁锁沉。举网老渔沿碧浪，维舟孤客荫青林。胜游谁在坡仙后，沧海中原感壮心。
五月十日初尝火山荔支
作者：谢肇浙
朝代：明
体裁：古风

五月犹未半，轻红已出市。磊磊朱葳蕤，乍疑晨星坠。虽无膏腴肪，已胜醇酪味。碧玉初破瓜，珠胎尚含泪。襦薄不禁风，肌细还愁稚。跫然空谷音，始知希者贵。
偕李元祉水部游蜀山
作者：谢肇浙
朝代：明
体裁：古风

一水划为山，两湖东西汇。漕渠贯其中，盈盈若衣带。西湖渐成陆，东湖淼无届。千顷碧琉璃，风云互变态。中流一卷石，突起砥淜湃。金镜浮芙容，银盘捧螺黛。荒祠久零落，花幡皆破败。鸡栅倚龟趺，燕泥凝佛背。开尊面南浦，云水澹相对。渔艇散复集，鸣榔出深濑。蒲荇交乱流，帆樯绕天外。涛惊山影摇，波漾日光碎。恍如金焦间，疑在蓬壶内。凭虚倏往还，已隔人天界。浮云何时閒，胜游与居会。回首空烟波，疏钟隐林霭。
刘尚书大夏祠
作者：谢肇浙
朝代：明
体裁：古风

引黄济汶水，譬彼借寇兵。龙性不恒驯，况乃与之争。百年罕成绩，闾殚吾山平。忠宣缵禹绪，四载劳经营。上流既南绝，猛势随东倾。载下淇园竹，永奠宣房名。蛟鼍徙窟穴，柔橹多欢声。沈马不可再，寄言廑守成。
十六夜彭城对月
作者：谢肇浙
朝代：明
体裁：古风

辞家席未煖，望舒倏已圆。初隐层峰外，俄挂高城巅。徘徊丽绛阙，潋滟摇紫渊。远望杳无极，忽觉在我前。流辉照绮席，素波相澄鲜。玉宇何凄清，孤鸿唳中天。寒江抱平楚，离离含轻烟。美人天一方，皓魄私自怜。但恐佳辰迈，弦望自推迁。胡为劳我心，愁对江枫眠。
十月吴江舟中晚望
作者：谢肇浙
朝代：明
体裁：七言律诗

年年改岁常为客，无奈愁心付酒缸。寒雁背风归越渚，孤帆带雨下吴江。黄知霜后柑三寸，白起沙边鹭一双。日落洞庭天似水，青山无数入云窗。
南旺挑河行
作者：谢肇浙
朝代：明
体裁：古风

堤遥遥，河瀰瀰，分水祠前卒如蚁。鹑衣短发行且僵，尽是六郡良家子。浅水没足泥没骭，五更疾作至夜半。夜半西风天雨霜，十人八九趾欲断。黄绶长官虬赤须，北人骄马南肩舆。伍伯先后恣诃挞，日昃喘汗归籧篨。伍伯诃犹可，里胥怒杀我。无钱水中居，有钱立道左。天寒日短动欲夕，倾筐百反不盈尺。草傍湿草炊无烟，水面浮水割人膝。都水使者日行堤，新土堆与旧岸齐。可怜今日岸上土，雨中仍作河中泥。君不见会通河畔千株柳，年年折尽官夫手。金钱散罢水夫归，催筑南河黑风口。
发真州别诸子
作者：谢肇浙
朝代：明
体裁：古风

折坂无安蹄，风林少宁翼。颓波既东徂，熹光复西匿。行子逐转蓬，朝旰不遑息。拟垂邗江纶，仍脂蓟门轼。仰送鸿雁翔，俯攀杨柳色。别绪若丝棼，欲言涕沾臆。早岁负好修，中道遭反侧。行止信盈虚，风波安终极。白璧委精光，何当重拂拭。挥手从此辞，他乡复异域。赠君以孟劳，持此长相忆。
安平宋尚书礼祠
作者：谢肇浙
朝代：明
体裁：古风

文皇既定鼎，上国勤灌输。汶流久湮绝，负载劳牛车。戴村一以坝，分水开龙渠。畚锸不再举，天府盈仓储。谁建平成烈，共城宋尚书。挽彼澶漫流，盈盈归尾闾。至今会通河，俎豆分庭除。白英获侑食，流庆及馀胥。
安平署中述怀五十六韵
作者：谢肇浙
朝代：明
体裁：五言排律

丘壑元吾好，风尘力未胜。漫言金马隐，翻作土牛乘。赐履三河远，封章六郡承。幸无官长骂，时有簿书仍。地重飞艘集，曹閒老吏能。抱河城似玦，临水署为冰。北极通幽蓟，南流控鲁滕。穆陵齐地壮，淮甸楚天澄。畚锸冬还举，粳稌岁屡腾。邮签妨午梦，官舫促晨兴。面目随人改，文章避世称。宁知贫是病，转觉爱为憎。旅食愁新况，离群忆旧朋。弹棋时映竹，开卷夜挑灯。方外忘年友，山中结夏僧。露华红擘荔，冰水绿翻菱。逐电青丝骑，排云白角鹰。胡姬春酿压，赵女晚妆凝。宝带鸣条脱，银床织毾㲪。梦回香灺篆，歌阕月藏棱。玉笛吹横塞，雕弧走射堋。邻多窥宋玉，酒或送王弘。伏剑经吴苑，观涛过广陵。名山皆蜡屐，绝壑独担簦。象阙通瑶极，燕山应玉绳。云衢随地望，天路得阶升。蜩鸴飞将奋，驽胎价亦增。词犹惭色绢，宴巳预红绫。捧日心常系，从云气倍蒸。讵知鹓鹭侣，便隔鹿麋层。绶忝郎官贵，茵均刺史凭。分符行郡国，簉羽后农丞。未学操刀割，弥深捧玉兢。云霄霜翮劲，象纬彩毫凌。但欲深怀瑾，何知远避矰。风云变苍狗，天地乱青蝇。萋菲终安用，蹉跎亦自应。积薪甘似汲，投杼更疑曾。举世羞骈指，何人问折肱。沙虫吹未了，塞马失何曾。白眼终难变，红颜转自矜。拟抛鸡肋去，勉就鹤书徵。冀北千金骏，图南六月鹏。寒流河漭瀁，秋色岱崚嶒。北郭竽长滥，东山屐再登。无劳沈璧马，祗惜费金缯。楗恐薪垂尽，沙防岸善崩。桃花无怒浪，瓠子有荒塍。楼迥随云度，亭虚任月升。榜师声欸乃，稚子发鬅鬙。蚁穴容周弁，龙门愧李膺。全身看弈局，守口固缄縢。宿鸟知惊弹，伤鱼巳远罾。鸿心元矫矫，虫羽故䎖䎖。趋舍宁无定，升沉固不恒。长歌聊自适，休吊剡溪藤。
宿吴山楼
作者：谢肇浙
朝代：明
体裁：五言绝句

佛火明还暗，羁魂梦复惊。秋风一夜起，落叶与窗平。
寒夜感怀
作者：谢肇浙
朝代：明
体裁：古风

凛凛岁云暮，归鸿浩南征。客心渺天末，役役哀吾生。抚剑中夜起，碧宇何凄清。霜气袭四野，素月流前楹。寒灯黯欲灭，万籁阒无声。欲奏思归引，泪与朱丝并。调孤弦易绝，山鬼徘徊鸣。浮生无期别，离恨何时平。
峄山
作者：谢肇浙
朝代：明
体裁：七言律诗

宿雨初收�色开，风吹双屐上蓬莱。路行抵石常疑尽，峰势欺人直欲来。洞口药苗多似草，山头土茗绿于苔。白云宫里朝元罢，一曲瑶笙百尺台。
早行山中
作者：谢肇浙
朝代：明
体裁：五言绝句

驱车入云烟，连山齐雪色。怪禽作鬼啼，枯树如人立。
春怨
作者：谢肇浙
朝代：明
体裁：乐府曲辞

长信多春草，愁中次第生。君王行不到，渐与玉阶平。
春日溯汶河作
作者：谢肇浙
朝代：明
体裁：七言绝句

东风残雪系兰挠，满目山川对寂寥。记得门前春水满，美人蕉压赤阑桥。
望点苍山
作者：谢肇浙
朝代：明
体裁：古风

点苍十九峰，一一芙容青。绵亘百馀里，疑张云母屏。鸟道当太白，铁壁排高冥。白云绕其腹，玉带横万钉。一峰一溪流，奔卸如建瓴。散入市廛间，家家鸣琮琤。远近注畛隰，禾黍藉生成。阴崖四五月，积雪辉广庭。阳光照不及，力与造化争。北麓产文石，玉质声珑玲。浓澹合图画，苍素何分明。追琢岂天巧，酝酿诚地灵。冯河不可极，乖龙犹潜腥。林峦非一状，兰若棼连甍。相对不数武，空翠盈窗棂。奇境趣自合，绝域心所轻。悠然独长啸，忘此支离形。
望雪山
作者：谢肇浙
朝代：明
体裁：古风

山行数百里，贸贸靡所届。回上四盘坡，我马痡以惫。千峰绕翠屏，惊见玉龙挂。烂如白芙蓉，横耸青天外。斜日正照耀，银宫起光怪。皓质亘四时，千秋复万代。元鹤不敢栖，路草绿映带。永怀面壁踪，结想香林界。坐令俗骨清，顿觉神情快。安得驭泠风，凌虚饮沆瀣。
杜葛岩
作者：谢肇浙
朝代：明
体裁：五言律诗

路出诸峰外，门开绿水边。数椽栖洞屋，一带隔溪烟。雨涨岩头瀑，泉滋石罅田。萧然车马绝，鸡犬亦成仙。
桃丘岁暮作
作者：谢肇浙
朝代：明
体裁：古风

衡门杜俗辖，时与参术亲。三旬九梳发，不知昏与晨。早来践繁霜，积霰纷成尘。白日光惨澹，气色黯不伸。始知玄律穷，黍谷无回春。岁功忽云改，劳生犹艰辛。四邻起寒杵，恻恻伤我神。天地固有尽，年华安足云。
桃源道中
作者：谢肇浙
朝代：明
体裁：七言绝句

春风篱落酒旗閒，流水桃花映碧山。寄语渔郎莫深去，洞中未必胜人间。
梦作
作者：谢肇浙
朝代：明
体裁：七言绝句

白鹤屏寒月影稀，水精帘卷篆烟微。生憎柳絮如蝴蝶，撩乱春愁处处飞。
泰山·其一
作者：谢肇浙
朝代：明
体裁：七言律诗

独立苍茫黯自愁，天边落木正逢秋。片云长自依孤阙，一气谁能辨九州。马向吴门摇匹练，蜃从沧海起层楼。山河指点东南尽，咫尺应同万里游。
泰山·其七
作者：谢肇浙
朝代：明
体裁：七言律诗

烟销路转翠重重，洞里花源别有峰。栈道初开惟傍竹，上方乍远不闻钟。桥西断柱从苔蚀，石面残经受水舂。欲向山僧问遗事，松关深处野云封。
泰山·其三
作者：谢肇浙
朝代：明
体裁：七言律诗

山半罡风吹竹冠，洞前云气湿衣寒。珠帘喷雪三千尺，石磴悬空十八盘。禹服弹丸天际尽，汶河衣带掌中看。汉家未欲论封禅，桧柏森森太乙坛。
泰山·其二
作者：谢肇浙
朝代：明
体裁：七言律诗

叠嶂飞梯断复连，晓烟寒叶转堪怜。龙湫半向苍藤泻，鸟道翻从碧落悬。败碣莓苔馀汉字，孤松风雨自秦年。寻真不觉仙源远，觅得丹丘息万缘。
泰山·其五
作者：谢肇浙
朝代：明
体裁：七言律诗

绀殿朱宫敞碧霞，楼台缥缈玉真家。鸾骖夜绕三珠树，羽盖朝迎七宝车。天外金门驯虎豹，云中绛节动龙蛇。朝元归去瑶池冷，落尽冰桃万树花。
泰山·其八
作者：谢肇浙
朝代：明
体裁：七言律诗

登临竟日意悠哉，祇恨秋城暮色催。回首天边翠微寺，却惊身自白云来。丹梯杳霭看还失，紫府虚无梦复回。早晚向平婚嫁毕，结庐应傍竹林隈。
泰山·其六
作者：谢肇浙
朝代：明
体裁：七言律诗

半空星斗落前楹，月色霜华千里平。四壁烟岚寒枕簟，几家灯火隐山城。封中白见秋云起，海底红看夜日生。自分身如王子晋，平峰顶上坐吹笙。
泰山·其四
作者：谢肇浙
朝代：明
体裁：七言律诗

中天飞阁俯崔嵬，吴越诸峰面面开。错落山形皆北拱，微茫海气自东来。秦皇驱石元无字，汉代祈灵漫有台。七十二君多胜事，只今斜日照苍苔。
流河驿感旧
作者：谢肇浙
朝代：明

沧海复瀛洲，凄凉忆旧游。河流无日夜，人世自春秋。蜃气晴成市，鸿声晓近楼。客心如木叶，憔悴不堪秋。
浪淘沙·其一
作者：谢肇浙
朝代：明
体裁：词

异品出吴航。翠袖红妆。温柔何似白云乡。纵有丹青描不就，国色天香。含笑解罗裆。玉骨琼浆。胭脂无色墨无光。祇是红颜多薄命，雨妒风狂。
浪淘沙·其二
作者：谢肇浙
朝代：明
体裁：词

金井碧梧飘。残暑初消。桂林中冠两萧条。独步此时侬第一，质艳香娇。丰肉核仍焦。沁齿甘饶。丁香轻吐暗魂消。人倚小楼春不住，满地红绡。
淮上重送永奉
作者：谢肇浙
朝代：明
体裁：七言绝句

轻黄柳色绿烟含，欲折行人自不堪。两岸梨花寒食雨，孤舟今夜泊淮南。
渡汶河
作者：谢肇浙
朝代：明
体裁：七言绝句

霜飞月落野鸡啼，雾锁长林水拍堤。夹岸人家寒未起，孤舟已过汶河西。
游阿井
作者：谢肇浙
朝代：明
体裁：古风

济水伏流三百里，迸出珠泉不盈咫。银床玉甃闭苍苔，馀沥争分青石髓。人言此水重且甘，疏风止血仍祛痰。黑驴皮革山柘火，灵胶不胫驰邮函。屠儿刲剥如山积，官司催取频飞檄。驿骑红尘白日奔，夭札疲癃竟何益。我来珍重□封闭，免造业钱充馈遗。任他自息仍自消，还却灵源与天地。
登安平谯楼
作者：谢肇浙
朝代：明
体裁：七言律诗

高楼遥控九河关，海岱微茫指顾间。千里飞帆衣带水，半窗斜日锦屏山。孤城粉堞连云起，平楚苍烟逐雁还。氛祲坐消波浪息，风光嬴得独开颜。
秋怨
作者：谢肇浙
朝代：明
体裁：乐府曲辞

明月怜团扇，西风怯绮罗。低垂云母帐，不忍见银河。
秋日邀龙君御同钟伯敬林茂之赋诗君御将赴湟中
作者：谢肇浙
朝代：明
体裁：古风

营道寡高操，大音谢俗机。谁云京洛尘，而能缁素衣。前踪既云邈，后会安可希。斗酒自斟酌，蟹螯秋正肥。南陆有残暑，西山无留晖。不知松际月，已挂花间扉。杂坐忘磬折，绪谈闻芳菲。君今赴河湟，戎马生郊畿。红颜谁见赏，青云愿多违。旧欢意未浃，新离泪仍挥。余亦倦游者，因之歌式微。
葛阳道中杂诗二首·其一
作者：谢肇浙
朝代：明
体裁：七言绝句

雨中新水涨平沙，芳草连天鸟道斜。隔水松门人不闭，断桥流水紫藤花。
葛阳道中杂诗二首·其二
作者：谢肇浙
朝代：明
体裁：七言绝句

乌桕成林稻满畦，新篘白酒配黄鸡。老农醉卧无人唤，日落子规头上啼。
谷里
作者：谢肇浙
朝代：明
体裁：五言律诗

谷里三家市，仍为暴雨淹。逢人无汉语，入馔有戎盐。溪钓青鳞小，村沽白酿甜。乱峰相对晚，空翠满茅檐。
赋得新柳送别
作者：谢肇浙
朝代：明

短岸复长堤，黄轻绿未齐。晓风吹不定，春雪压常低。草细偏相妒，莺娇未敢啼。年芳君莫问，日落灞陵西。
赋荔支根
作者：谢肇浙
朝代：明
体裁：七言律诗

仙种应从阆苑传，孤根百尺老龙眠。红云低映轮囷石，绝壁深蟠瘴疠烟。唐骑未能驰绣岭，汉宫应得傍甘泉。春风容易朱颜换，阅尽枝头几岁年。
超然台
作者：谢肇浙
朝代：明
体裁：七言律诗

一片秋光爽色开，况逢仙令共登台。城连平楚天边去，云拥群山海上来。潍水尚寒高鸟尽，穆陵无恙夜乌哀。尊前欲洒千秋泪，往事残碑伴绿苔。
超然台
作者：谢肇浙
朝代：明
体裁：七言律诗

一片秋光�色开，况逢仙令共登台。城连平楚天边去，云拥群山海上来。潍水尚寒高鸟尽，穆陵无恙夜乌哀。尊前欲洒千秋泪，往事残碑伴绿苔。
送孙子长之浒墅
作者：谢肇浙
朝代：明
体裁：七言律诗

度支使者�吴关，饱看姑苏郭外山。税减任教商舶过，吏稀长对戟门閒。湾中销夏留僧住，桥上行春载鹤还。西望吴兴衣带水，旧时玉笋已成班。
送徐兴公还家
作者：谢肇浙
朝代：明
体裁：七言律诗

枫落空江生冻烟，西风羸马不胜鞭。冰消浙水知家近，春到闽山在客先。斜日雁边看故国，孤帆雪里过残年。怜予久负寒鸥约，魂梦从君碧海天。
送练中丞遗裔归家
作者：谢肇浙
朝代：明
体裁：古风

燕山日黑黄尘起，金川门外鼓声死。长乐官为瓦砾场，殿庭流血成海水。御史大夫练子宁，手持三尺干雷霆。覆巢自分无完卵，一门百口归冥冥。事去人亡二百载，芦荻萧萧馀故垒。长陵松柏已十围，孤臣遗骨今安在。钓龙台下水可楫，新宁城东山巀嶪。灌园谁能识法章，佣肆犹堪藏李燮。一日天回地转时，千金购出练家儿。若敖之鬼终不馁，行路闻之皆歔欷。我登钟陵山，遥望石头城。宁为孝孺死，不作陈瑛生。为君慷慨歌一曲，悲风飒飒江波绿。
金山寺
作者：谢肇浙
朝代：明
体裁：五言律诗

一柱接青霄，春江浪正骄。龙归山寺雨，月落海门潮。水气中峰合，人烟两岸遥。振衣危塔畔，疑度赤城桥。
钱唐逢康元龙
作者：谢肇浙
朝代：明
体裁：七言绝句

黄梅细雨暗江关，我入西吴君欲还。马上相逢须尽醉，明朝知隔几重山。
闻钟寄曾人倩
作者：谢肇浙
朝代：明
体裁：七言绝句

十年去国梦沧浪，夜夜钟声似上阳。谩忆长安驱马伴，东华门外月如霜。
陈伯孺饷满林香荔支同赋柏梁体
作者：谢肇浙
朝代：明
体裁：古风

六月七月苦烦蒸，袒衣跣足头鬅髺。病肺消渴同茂陵，故人相遗玉壶冰。函开未开香腾腾，黄衣绿鬟娇自矜。广颡丰颐薄如缯，轻绡初解脂肤凝。甘液沁口不可胜，方山此种天下称。浮江百里青丝縢，香色虽减犹崚嶒。野人雄饕擅绝能，斯须劈尽玉山崩。敲诗莫厌挑残灯，浮生踪迹殊无恒。
雨中度北峡关
作者：谢肇浙
朝代：明
体裁：七言绝句

溪流屈曲路巉巉，细雨斜风转不堪。惟有马头云雾里，青山一片似江南。
雨霁寄陈隐君
作者：谢肇浙
朝代：明
体裁：古风

新晴动花气，鸟啼漳水春。出门见芳草，忽忆山中人。种药斸云母，煮石炊松薪。甲子谁能识，空山无四邻。
青县道中
作者：谢肇浙
朝代：明

夜渡滹沱北，风高落木寒。河声挟海壮，野气压城昏。匹马霜中落，三家水畔村。伤心离乱后，尽日闭柴门。
青县顺风作
作者：谢肇浙
朝代：明

夜来北风打船头，百丈千夫拽土牛。今朝风暖水北泻，我船疾走过于马。风去风来天为政，征人坐守孤篷听。若使乘流长顺风，世人尽到蓬莱宫。世路浮沉亦如是，迟且勿嗔速勿喜。坎坷康庄不自由，捷足岂得夸良谋。君不见平津侯？
题莲花庄三品石为吴枢季太守赋
作者：谢肇浙
朝代：明
体裁：古风

吴公宅前几片石，状如伏虎质如铁。故老相传三百年，苍棱尽蚀土花色。突兀三峰削不成，龟纹犀理漫纵横。忽疑屋里青山出，顿觉满堂烟雾生。秦皇鞭断汉廷柱，双影对蹲中孤立。奇态岂无神呵护，玲珑祇有云出入。君不见集贤学士赵家子，手题此石墨尚泚。文采风流无复存，空留片石荆榛里。我来踞石坐，便欲与石语。丘壑还如见古人，卧游何必亲杖履。醉来拔剑斫苍苔，古今胜迹总尘埃。兰亭金谷俱已矣，一泉一石安在哉。但当对石快饮酒，莫思身后令人哀。落叶满阶月坠地，高歌一曲城乌起。
食火山荔支次王龟龄韵
作者：谢肇浙
朝代：明
体裁：古风

天香国色夺燕支，妆镜台前哦新诗。纤纤素手为君擘，翠袖红缯双斗奇。吴中杨梅色如土，仙种应须出悬圃。冰雪曾看工史图，姓名尽入端明谱。四月五月红满山，未采百鸟不敢先。先锋一出便压市，明珠已引馋龙涎。投老菟裘计未果，莫惜铜钱沽百颗。蘧然一觉心清凉，卧看疏杨度萤火。
马头岩石室
作者：谢肇浙
朝代：明
体裁：五言律诗

石室倚岩隈，松门锁不开。仙遗蝉蜕去，人间马头来。草没阶前地，床滋雨后苔。丹台双白鹤，犹逐紫云回。
鸡足绝顶
作者：谢肇浙
朝代：明
体裁：七言律诗

飞梯鸟道翠微连，云塔孤标日月悬。禹服山河开六诏，上方云木接诸天。金沙雪岭千重色，宝甸神州万灶烟。欲借罡风生羽翰，化城深处息尘缘。
黄香荔支
作者：谢肇浙
朝代：明
体裁：七言律诗

纷纷红紫斗浓妆，正色犹存一树芳。金屋正宜藏玉貌，绿衣何用怨黄裳。栖枝莺鸟浑无辨，对酒鹅儿别有香。若待三秋摇落后，千头羞杀洞庭霜。
为胡家节孝妇萧氏
作者：谢良任
朝代：明

我来偶问俗，得闻胡家妇。夫子两无依，弱草摇零露。伊家四壁贫，安能恃亲故。时妇且茂年，膏沐岂难去。而乃一醮心，凌厉岁寒树。殷勤事舅姑，孤苦不自顾。终宵营绣刺，穷年理丝素。藉此供甘毳，仍馀送终具。为妇分已毕，年光忽衰莫。节与孝两完，闾里共钦慕。堪以式颓风，女流有贞度。须凭太史笔，大书揭衢路。
九日怀武夷山人陈忠甫时忠甫出塞赴戚将军幕下踰月矣
作者：谢良任
朝代：明

山人久已秘干将，感遇幡然出朔方。国士从来多意气，世人难与论行藏。天边白雁来何邈，篱外黄花晚并芳。览胜可谁同雅咏，一尊聊且对重阳。
京邸偕刘文学集李刑部宅
作者：谢良任
朝代：明

最爱重阳后，相过有夙缘。酒逢知己醉，花向上公妍。有客携公干，何人是谪仙。兴长那觉晚，寒月照归鞭。
大庾会洪将军招饮赋谢
作者：谢良任
朝代：明

蚤岁经生尔妙年，一朝提剑请燕然。惊人策上三千字，报主心悬尺五天。江表久知潜鳄迹，边庭须见静狼烟。春风此际平原酒，尤爱山花对客妍。
寄刘内翰海樵
作者：谢良任
朝代：明

多君握手重相怜，桑梓情深念昔年。即墨谤书劳访问，燕台游铗感周旋。诗篇一起中原色，经术原居汉室先。别后青毡多阒寂，何因门下听朱弦。
寄答宗兄南野并侄崇一
作者：谢良任
朝代：明

征轩暂止白云乡，爱尔琼枝共一堂。缘鬓经年容易改，缁尘随世未应忙。当筵月色留清曙，照眼春花舞翠裳。回首西园飞盖处，风流宁论五陵狂。
谒选日久有怀旧游
作者：谢良任
朝代：明

十年谈剑意徐徐，此日相思叹索居。生计每从愁处拙，故人多自病中疏。看花共逐缁尘里，把酒翻怜绿鬓初。欲售长门还有价，恐将词赋薄相如。
题平寇伟绩卷
作者：谢良任
朝代：明

五岭连烽火，三军拥节旄。专征分虎竹，上略用龙韬。地险兵声合，天低杀气高。炎荒开洞穴，瘴海息波涛。气益干城壮，功摧敌忾劳。阴符资妙算，露布出词曹。振旅闻阗鼓，休兵看鞬櫜。献俘飞奏凯，行见玺书褒。
和洪启进游崆峒岩
作者：谢良垣
朝代：明

海中曾闻旧丁洲，岭南名胜羡罗浮。何期崆峒还奇绝，因乱兵□事事幽。野外已非尘世界，洞中疑是别春秋。开尊雁影风前度，蹑峤岚光望里收。飞舄翻云凝皂盖，策驴冲雪满□裘。岁残我亦浑无赖，愿得追随一象游。
盘石寒泉
作者：谢良琦
朝代：明
体裁：古风

去郭五里耳，烟霞自此深。石势何□屼，岩洞何幽嵚。下有寒泉流，上有丹桂森。桂香澹秋色，泉冷清人心。时事既代谢，往来愁登临。朝看云雾飞，暮看霜雪阴。避秦古桃源，鸡犬难至今。独此泉与石，月夜闻清音。余生负丘壑，相望独长吟。何时卧山樊，解衣弹鸣琴。
磐石寒泉
作者：谢良琦
朝代：明
体裁：古风

去郭五里耳，烟霞自此深。石势何突兀，岩洞何幽嵚。下有寒泉流，上有丹桂森。桂香澹秋色，泉冷清人心。时事既代谢，往来愁登临。朝看云雾飞，暮看霜雪阴。避秦古桃源，鸡犬难至今。独此泉与石，月夜闻清音。余生负丘壑，相望独长唫。何时卧山椒，解衣弹鸣琴。
白沙月下感怀
作者：谢蕡
朝代：明
体裁：七言律诗

野旷霜空万木凋，岁寒孤棹傍清宵。江声永夜惊虚枕，月色中天上远潮。千里风烟劳梦想，十年心迹愧渔樵。白沙翠竹情无奈，玉宇琼楼望转遥。
温泉
作者：谢誉
朝代：明

一鉴沧浪照眼鲜，脉通何处暖生烟。古今浩浩烹明月，昼夜沉沉煮碧天。沸作春涛翻起峡，碎分山影浸长川。何人洒落携童冠，歌濯尘缨坐石边。
□□□
作者：谢谠
朝代：明
体裁：曲

仁：时泰。庆历年雨顺风调。人似在无怀。庭角凤鸣。囿内麟游。不忝尧年舜代。交快。八方不动征旗。坐享四夷朝拜。古今事惟有清平难买众舞科。
□□□
作者：谢谠
朝代：明
体裁：曲

刚在。绿杨边暂一蹇帷。蓦地见乔才。不合谬呼。岂为多情。真个似痴如呆。罪大。自知万死难饶。只望洪恩天盖。仁：赦汝无罪。占谢恩科愿天保圣寿绵延万载。
□□□
作者：谢谠
朝代：明
体裁：曲

占：你为何困腾腾昼不醒。闷恹恹宵废眠。啭流莺为何听了番成叹。海棠开为何见了转泪涟。我和你伉俪情天地远。合欢意鸾凤联。你为何不肯全抛心上言。
□□□
作者：谢谠
朝代：明
体裁：曲

占：堪爱。绕翠华玉佩琼琚。十二耀金钗。花拂翠翘。草映红裳。春色煖添桃腮。开怀。凤箫鸾管交吹。声彻梨花云外。且高歌莫负春光如海。
□□□
作者：谢谠
朝代：明
体裁：曲

占：宫袍绿。玉貌清。逞风流一俊英。呀。原来是小宋。叫科：缘何默默唇缄定。料他心欲应知难应。谩留停。东风回首。无情恼多情。
□□□
作者：谢谠
朝代：明
体裁：曲

小生：经筵散。禁苑行。蓦相逢内辇经。几回欲避无岐径。奉乾宫亦合输恭敬。急趋迎。鞠躬待罪。臣无任战兢兢。
□□□
作者：谢谠
朝代：明
体裁：曲

少年心风絮颠。偶遇着绝世姿烟花贱。急煎煎许结了同衾愿。美孜孜成就了共枕欢。怎知道恶风波猛折冤家散。到如今害相思离恨天。怎能彀花再芳菲月再圆。
□□□
作者：谢谠
朝代：明
体裁：曲

禁苑中春芳满眼。端的赛蓬莱。柳惹乱莺。花引游蜂。偏称绮席重开。瑶台。万紫千红相偎。沈醉东风何碍。不为乐。只恐朱颜催改众作乐科。
□□□
作者：谢谠
朝代：明
体裁：曲

连理枝荣。并头花好天喜吉星高照。花烛喜承恩诏。跨凤瑶台。占尽古今荣耀。
一剪梅
作者：谢谠
朝代：明
体裁：曲

旦小旦丑上：御苑春花照眼明。唤起游情。共畅游情。呀。郑娘娘来了。占：群仙鸣佩过瑶亭。含笑相迎。整袂相迎。
一封书
作者：谢谠
朝代：明
体裁：曲

丑：银团范有名。花柳丛中过此生。青霞貌可憎。镇日求欢计已倾。岂料缘悭难作偶。空惹狂心烈火腾。到公庭。甘受刑。末：虽然有财。如何强占妓女。丑：不但小的如此。就是老爷也好妓者。末：这厮胡说。你曾见何人好妓来丑：老爷等我就说来。。曾闻君王觅爱卿。
一封书
作者：谢谠
朝代：明
体裁：曲

青霞妓诉情。欲语衷肠先泪零。末：有何冤枉情。详细说来。小旦：豪强法外行。披雾公堂乞断明。末：甚么人用强小旦：范银团带领群仆。强夺奴家为妻。。强逼身为鸾凤友。末：何不从了他小旦：奴家先许了人了。。许嫁他人怎背盟。末：曾许甚么人。有何媒證小旦：张子野为媒。玉钗为證。。事先成。理难更。肯负多才宋子京。
一江风
作者：谢谠
朝代：明
体裁：曲

小旦上：月圆时。万里清光满。谁在琼楼醉。冷清清翠减红销。受尽凄凉味。玉露滴高枝。玉露滴高枝。金风透薄衣。风和露都做了愁人泪。
三学士
作者：谢谠
朝代：明
体裁：曲

二生：千里莺花得意行。远迢迢骤马长征。欢生杏苑春风酒。债了芸窗夜雨灯合前。
三学士
作者：谢谠
朝代：明
体裁：曲

外：满饮金卮送远行。愿汝等早早成名。亲闱莫恋斑衣舞。帝里须誇綵仗迎。合：会看天衢双骥骋。名和姓海内称。
三学士
作者：谢谠
朝代：明
体裁：曲

旦：辛苦休辞此日行。携书剑早赴神京。雄才定占春闱选。故里还期昼锦荣合前。
三学士
作者：谢谠
朝代：明
体裁：曲

生：只为功名勉强行。免不得冷落椿庭。飞腾欲显趋庭教。定省难违爱日诚合前。
三段子
作者：谢谠
朝代：明
体裁：曲

旦：岚横霭叠天色已晚。回去了罢。生：兴犹未尽。。向斜阳归未决。旦：歌残舞怯红翠：收拾回去则个。。对芳辰情怎舍移到小楼上。对月再酌。。湘帘半揭。柳梢新上一钩月。旦：见流莺乱飞郊野。一点双明星亮晰。
上小楼
作者：谢谠
朝代：明
体裁：曲

咱这里形孤心碎。他欢生锦绣围。翠楼又恐恋娇姿。欲待回文织锦。怎织得几许相思。
上小楼
作者：谢谠
朝代：明
体裁：曲

旦：差迭。青春易谢。案头书难暂撇。韦编宣圣也曾绝。自古三馀当足直。恁放意游野。
上林春
作者：谢谠
朝代：明
体裁：曲

香雾青霏。祥云红绕。千官拥金銮殿晓。鸣鞘隐隐声传。仰见龙鳞日耀。
不是路
作者：谢谠
朝代：明
体裁：曲

丑：涉尽云山。早到雍丘下锦笺外：想是报捷的到了。。忙相见丑：且喜二位相公都高中了。。春风得意听胪传。外：宋郊宋祁榜上俱有的么。丑：宋祁前。宋郊第二俱俊选外：莫不是误看了。。榜上分明岂误看。合：天从愿。联芳双桂真堪羡。不胜欢忭。不胜欢忭。
不是路
作者：谢谠
朝代：明
体裁：曲

净：月辔霜鞍。千里驰驱匹马寒。心如箭。泥金报喜敢迟延。见科：且喜二位相公都高中了。外：方才有人来报。我知道了。净：天杀的。又抢我的头报去了。他敢是不实的。外：他道宋祁中了状元。宋郊就中了榜眼。是榜上看来的净：我道他不实。。宋郊前。宋祁第二俱优选。外：莫非是你误看了。净：榜上分明岂误看。丑：我是榜上看来的。颠倒不实。偏你是实的。净：我不与你争。见有试录在此作證。旦：两下言语不同。莫非都是骗子外：事有可疑。。休相骗。两辞不合如何辨。转令心乱。转令心乱。
丹凤吟
作者：谢谠
朝代：明
体裁：曲

外上：鬓入衰年。素添苍变。那堪游子天涯远。鸿断鲤沈。郁怀怎遣。
二犯傍妆台
作者：谢谠
朝代：明
体裁：曲

空思那日醉流霞。一从别后。忘却饭和茶。禁不得身如病。止不住泪如麻。岂料相思成瘦损。追悔当初设誓差合前。
二犯傍妆台
作者：谢谠
朝代：明
体裁：曲

终日自嗟吁。玉人庭院。何事隔天涯。听啼乌肠欲断。对明月恨愈加。记得鸳帏私语切。好处成愁只为他。合：又逢春尽。蕙兰吐花。几时得见俏冤家。
二郎神
作者：谢谠
朝代：明
体裁：曲

占上：心悒怏。念白发双亲各一方。菽水自晨昏谁倚仗。断鸿沈鲤。杳没音书来往。天际孤云牵恨长。叹何日高堂侍养。空望想。怎得身生两翅。飞到亲傍。
云华怨
作者：谢谠
朝代：明
体裁：曲

佳期天靳。总情多难与亲。九霄更绝飞鸿信。悔前不合认真恨。阳台云雨茫茫。空坐看落尽灯烬。
云华怨
作者：谢谠
朝代：明
体裁：曲

小窗更静。满絺襟都泪痕。玉人何在无由近。连宵落得梦频仍。长溪日夜滔滔。流不尽万愁千恨。
侥侥令
作者：谢谠
朝代：明
体裁：曲

丑：仪容真婉嬿。闺阃永团圆。外：但愿你百岁夫妻长好。比翼共连枝。无异般。
侥侥令
作者：谢谠
朝代：明
体裁：曲

末：骨肉东西意惨然。知甚日再团圆。莫道寒江深千丈。比我意中悲尤自浅。
侥侥令
作者：谢谠
朝代：明
体裁：曲

生：丝红牵玉腕。帐果撤金盘。旦：惟愿小登科后勤书史。及早大登科。作状元。
催拍
作者：谢谠
朝代：明
体裁：曲

小生：谁不愿衣紫腰黄。还须虑同袍中伤。况白发高堂。寂莫晨昏。菽水谁将。陟怙空思。怎解愁肠合前。
催拍
作者：谢谠
朝代：明
体裁：曲

感天恩荣登庙廊。一心望功铭旂常。叹世事难量。贝锦青蝇。谗口交张。腹剑心刀。直性难防。合：明日共奏君王。辞印绶。返柴桑。
六么令
作者：谢谠
朝代：明
体裁：曲

众：坤宫驭统。助飞龙尚在年冲。垂帘亲理万几丛。寰宇内乐时雍。诏宣纶綍人钦奉。
六么令
作者：谢谠
朝代：明
体裁：曲

末：策陈晁董。草茆言深动宸衷。胪传金殿响流鸿。齐拜赐帽花红。绿袍着处君恩重。
六么令犯忆多娇
作者：谢谠
朝代：明
体裁：曲

佳期枉猜。知他甚日归来。前春共赏海棠开。忽见花衰。依旧教我愁满怀。合：好景难挨。好景难挨。踏遍花前绿绮阶。
六么令犯忆多娇
作者：谢谠
朝代：明
体裁：曲

忧来怎挨。玉醪空泛鸾杯。可怜心焰已成灰。怎得苍天。默佑使我情永偕合前。
六犯清音
作者：谢谠
朝代：明
体裁：曲

彤云低罩。严天施巧。六出纷飞林杪。玉梅香吐。閒看转觉情摇。梦短欹孤枕。忧多问六爻。冰衾重。玉漏迢。叮当铁马闹风敲。谁怜我心寒不觉薰笼煖。谁怜我院冷空将兽炭烧。冤深撮合。佳期望劳。从来不拜承恩诏。幸难侥。新妆飞燕何处逞妖娆。
六犯清音
作者：谢谠
朝代：明
体裁：曲

景当清暑。芙蓉香杳。簟展琅玕青小。齐纨风动。蓝烟宝篆轻飘。寂莫悲长昼。炎蒸恨独宵。情难遣。景自饶。骊珠蕖满绽卜萄。几时得水晶帘畔听金缕。几时得玳瑁筵前赐玉醪。孤辰应犯。愁烦怎逃。五星不遇红鸾照。六龙遥。薰风殿阁。长日五弦操。
六犯清音
作者：谢谠
朝代：明
体裁：曲

金飙轻透。银蟾光皎。玉宇纤尘凝扫。天街凉夜。冷人不觉魂消。独坐看牛女。含娇渡鹊桥。人还隔。意转寥。谩随玉女学吹箫。怕听着嘹嘹只雁云边唳。怕说着两两文鸳沼内交。黄花初绽。碧梧渐凋。御沟流叶空来到。最难熬。潇潇疏雨。隔夜响芭蕉。
六犯清音
作者：谢谠
朝代：明
体裁：曲

长门春静。昭阳天杳。愁见玉林晴晓。万紫千红。教人怎不心焦。眼望羊车过。空传凤吹调。抛珠泪。湿鲛绡。镂金香带褪纤腰。怎如得黄鹂对语丝条上。怎如得粉蝶双栖锦树梢。鸾翘慵整。蛾眉倦描。羞颜却惹桃花笑。闷无聊。声调鹦鹉。误听是宣朝。
凤皇阁
作者：谢谠
朝代：明
体裁：曲

外上：千寻海殿。熟睡蛟龙难唤。积薪剪瓜踵前贤。争奈瓮儿频见。白檀焚献。怪举首青天湛然。
出队子
作者：谢谠
朝代：明
体裁：曲

小生上：风情万种。一宿鸳帏爱已浓。占：蒹葭倚玉喜浓浓。从此青楼价不同。合惟愿双心有始有终。
出队子
作者：谢谠
朝代：明
体裁：曲

旦：朱明时节。览物令人心意说。薰风翻动翠裙褶。娇面斜遮纨扇洁。红翠扯落庭花嫩红一捻。
刘泼帽
作者：谢谠
朝代：明
体裁：曲

丑：六宫谁比如花貌。冷凄凄苦楚难熬。尘埋玉辇何时到。合：都是五行招。也不用多烦恼。
刘泼帽
作者：谢谠
朝代：明
体裁：曲

白云万里高堂杳。想晨昏甘旨谁调。风中烛焰应难保合前占。
刬锹儿
作者：谢谠
朝代：明
体裁：曲

农：鹿门庞老吾何忝。一犁耕破陇烟蓝。鸡豚早秋敛。盆醪自酣合前。
刬锹儿
作者：谢谠
朝代：明
体裁：曲

樵：丁丁翠袖松风撼。一挑时度白云岩。烂柯被仙赚。头颅雪添合前。
刬锹儿
作者：谢谠
朝代：明
体裁：曲

渔：沧江烟水凭谁占。得鱼便望岸头帘。沽多面如茜。笑掀短髯。合：閒中味甜。世途忒险。青笠绿蓑。红尘不染。
刬锹儿
作者：谢谠
朝代：明
体裁：曲

牧：斜阳犊背鸦光闪。随群弄笛野桥南。莎村雨痕淡。拥书角尖合前众。
剔银灯
作者：谢谠
朝代：明
体裁：曲

净：论功名虽由成数。早难道身终韦布。一朝直上青云路。锦衣还眉扬气吐合前。
剔银灯
作者：谢谠
朝代：明
体裁：曲

喜儿曹聪明天赋。莫把青春虚度。潜心静闭孙生户。更须学悬梁刺股。合：诗书端不负儒。读得到方成丈夫。
剔银灯
作者：谢谠
朝代：明
体裁：曲

小生：道多岐先由心悟。耻空言力行当务。灵台莫使纤尘污。希贤圣光昭千古合前。
剔银灯
作者：谢谠
朝代：明
体裁：曲

生：守芸窗劳形典故。叹难留飞乌驰兔。惜阴肯纵窥园步。向三馀加辛添苦合前。
包子令
作者：谢谠
朝代：明
体裁：曲

众：持世当今弥勒尊。弥勒尊。五龙滴泪演经文。演经文。福背分明天数定。管教一战定乾坤。定乾坤。合：须知韬略属钗裙。须知韬略属钗裙。
包子令
作者：谢谠
朝代：明
体裁：曲

鹤化狮惊猛虎尊。猛虎尊。豆兵草马阵排云。阵排云。计就贝州登宝位。笑他明镐望风奔。望风奔合前净。
北庆宣和
作者：谢谠
朝代：明
体裁：曲

外：薄命蛾眉枉自妍。嫉妒滔天。薏苡将军岂非冤。谁辨谁辨。
北折桂令
作者：谢谠
朝代：明
体裁：曲

外：学陶潜。五柳栽烟。屈子骚经。杜老诗编。醉后閒临书羲献帖。兔管鸾笺。众：老先生怎么不讲些道学。也好哄动缙绅。外：那肯向谲儒讲道。众：炼些金丹也好。外：也休提败事修玄我只是。玉管冰弦。云髻花钿。兄弟楼中。儿女灯前。
北络丝娘煞犯
作者：谢谠
朝代：明
体裁：曲

又何称风流晋贤。真不忝逍遥䦘苑。
北鸳鸯煞
作者：谢谠
朝代：明
体裁：曲

外：翠围眠梦断麒麟殿。鹤汀游影绝豺狼苑。狐媚途忙。鼠奔空健。说甚鹭翘云盘。骢蹄霜践。鹿豕山幽。毕竟凤皇天远。凫履脱。鹖冠便。鹦鹉文章罢敷演。
升平乐
作者：谢谠
朝代：明
体裁：曲

占：多情。二八娉婷。自春来愁随芳草丛生。香寒绒吐。绣窗几度停针。荧荧。臂痕长带守宫明。镇日里枉思恩幸。自伤薄命。寻花恨重。折柳忧增。
升平乐
作者：谢谠
朝代：明
体裁：曲

占：还惊。残絮飞零。问东君为何便整归旌。流光似箭。谁有系日长绳。清清。一春空过喜难成。卢扁药怎消忧病。不堪孤另。龙舆目断。凤辇魂萦。
双劝酒
作者：谢谠
朝代：明
体裁：曲

丑：才高貌奇。青春年纪。风流运低。难逢美妓。红楼一女俏容仪。今日里稳是佳期。
双声子
作者：谢谠
朝代：明
体裁：曲

云鸿至。江鳞逝。怎不把音书寄。莺啼序。金钱问。全无些灵意。又怎凭灯鹊龟尸。诸般可疑。望锦衣归春未审何时。
双声子
作者：谢谠
朝代：明
体裁：曲

合唱：杯须罄。杯须罄。论富贵皆前定。欢须竞。欢须竞。论寿考皆前定。全福盛。全福盛。祝非佞。祝非佞。看双双凤翥。继沾恩命。
古轮台
作者：谢谠
朝代：明
体裁：曲

众：玉龙争残鳞。败甲散沧溟。青山老尽银尖并。园林绝胜。看翠竹苍松。翻做三春梨杏。鹤舞鸾翔随风未见。饥乌冻雀绕檐楹。低飞不兢。乱纷纷斜扑窗楞。乾桑蚕食。平沙蟹走。细声堪听。六出巧谁能。银河净。冯夷剪练技偏精。
古轮台
作者：谢谠
朝代：明
体裁：曲

閒评。萧萧沙漠叹苏卿。相室有万乘来临。恩光忒盛。匹马蓝关。扑足银杯难骋。也有策蹇骚人灞桥独咏。也有朱门谒遍甑生冰。遭时不幸。山阴孤棹兴堪乘。梁园游赋。何如僵卧。茅斋寂静。夜半破吴城。鹅池溟。更誇百战不持兵。
哭岐婆
作者：谢谠
朝代：明
体裁：曲

红翠上红：筠亭风细。荷花香递。湘帘捲起。尘空髹几。偷閒聊此坐敲棋。西飞白日绳难系。
哭岐婆
作者：谢谠
朝代：明
体裁：曲

翠：兰襟蕙体。轻裙飙绮。逍遥画宇。神仙难比。时时挈伴恣閒嬉。人生莫负芳年纪。
唐多令
作者：谢谠
朝代：明
体裁：曲

末净：花柳爱初浓。相携入绮丛。占：小莺双啭绿杨风。唤醒幽窗独梦。合：当媚景。乐无穷。
啄木儿
作者：谢谠
朝代：明
体裁：曲

历风亭。临水榭。向冰山尽观遍阅既然有琴在此。试弹一曲到好。。细抚瑶琴将心事写。难得个两情恰。比翠鹣鹣不争些。连理芳枝相似者。到底团圆不差别。愿地久天长欢永协。
啄木儿
作者：谢谠
朝代：明
体裁：曲

触景添悲。无人处花绽鸟啼。芙蕖绛簇波心绮。幽香暗透纱窗里。离绣床罗袜临池。瘦形骸庭花怎比。
啭林莺
作者：谢谠
朝代：明
体裁：曲

小生：朝回无事堪举觞。绿阴清昼偏长夫人为何闷坐在此。怎生心中不乐。为甚么也。。我和你琴瑟和谐多好况。且乘暇开樽。傍水云台线儿丫鬟。整酒凉亭上来。。看鸳鸯两两相随。戏浴在绿波池上。线：酒在此了。小生：夫人为何落泪。占：扇无凉。猛可的香腮微汗沾裳。
啼莺儿
作者：谢谠
朝代：明
体裁：曲

缃纹翠簟金兽香。浮瓜沈李新酿。占：我不饮了小生：夫人可再饮一杯。。幸沐天恩离宫禁。开怀同我欢赏。看玉渠莲开并头。更竹下薰风添爽。合：美双双。花前饮不羡凤和凰。
嘉庆子
作者：谢谠
朝代：明
体裁：曲

一刻千金应不抵。凤帏中恩重情迷。小生：觑着他千般旖旎。撇却韦编甘不理莫说我宋子京。。便是铁样人心神必移。石样人心魂暗飞。
四边静
作者：谢谠
朝代：明
体裁：曲

千妖万怪那能灭。须先捣巢穴。法按六韬书。咒用九天诀合前外。
四边静
作者：谢谠
朝代：明
体裁：曲

貔貅百万肝如铁。堂堂阵排列。妙算过穰苴。神机并诸葛。合：天威赫烈。潢池震遏。一剑靖妖氛。功成拜金阙。
园林好
作者：谢谠
朝代：明
体裁：曲

小生：看残红流出小溪。听柳外笙歌鼎沸。攘攘蜂游蝶戏。旦丑占：细数落花因坐久。缓寻芳草得归迟。丑：姐姐。回去罢了。小生：红紫树映罗衣。俊多娇何处姬。俊多娇何处姬。
园林好
作者：谢谠
朝代：明
体裁：曲

末：只愁他长门愦冤。又愁他柔躯病缠。种种思量都遍。杳没个信音传。
园林好
作者：谢谠
朝代：明
体裁：曲

纷杂地岂免忸怩。丑：你既然害羞。怎不回避。旦：窄径里相逢怎避。只索将小扇轻罗遮蔽。净：顾盼处自猜疑。却元来是锦花丛双艳娣。锦花丛双艳娣。
夜游朝
作者：谢谠
朝代：明
体裁：曲

小生生上：黼黻皇猷才力壮。登凤阁日觐清光。净：满月浮云。平衢涌浪。可恨无端魔障。
夜行船
作者：谢谠
朝代：明
体裁：曲

九陌春回光景换。雕阑外紫翠千般。远草烟凝。曲江水腻。几处早莺啼乱。
夜行船
作者：谢谠
朝代：明
体裁：曲

绿野堂开尘梦断。聊岸帻鹤径盘桓。酿酒裁诗。栽兰种柳。数亩白云为伴。
大迓鼓
作者：谢谠
朝代：明
体裁：曲

占：何须抵死争。锦营花阵断不留情。云踪早散阳台境。乔妆甘谢效钗荆那宋相公决然娶我。。休论王魁不娶桂英。
大迓鼓
作者：谢谠
朝代：明
体裁：曲

旦：伊家见不明。金笼怎养野鹜山莺。空房猿锁心犹竞。裈中景复乱宣平纵不如此。也只做得个玉箫。。要嫁韦皋直等再生。
女冠子
作者：谢谠
朝代：明
体裁：曲

阶除簇簇锦葵列。乱采游蜂。斗飞轻蝶。蕉树抽长鬣。微朵绽红颊。看前湖两閒鸥随画楫。翠巍巍柳阴中老黄莺弄舌。
好事近
作者：谢谠
朝代：明
体裁：曲

外：争誇平步上青天。同胞又喜同年。荷衣挂体。何如彩袖翩翩。书香已传。与燕山并列灵椿传。分明是平地双仙。尽赢得举家欢忭。
好事近
作者：谢谠
朝代：明
体裁：曲

小生：滔滔文思涌如泉。更兼学有渊源。风檐寸晷。纵横礼乐三千。身游广寒。感姮娥亲把金杯劝。等閒间丹桂高扳。又还期首登金殿。
好事近
作者：谢谠
朝代：明
体裁：曲

旦：须知麟凤产中原。扶摇万里鹏抟。奎光千丈。荧荧直透白垣。欢开玳筵。沸笙歌不忝瑶池宴。看连翩车马盈门。总不比旧时庭院。
好事近
作者：谢谠
朝代：明
体裁：曲

生：一战胜群贤。独占鳌头高选。金鞍白马。人人拥道争看。灯窗几年。喜今朝得遂男儿愿。多因是累代阴功。天赠我一门荣显。
好姐姐
作者：谢谠
朝代：明
体裁：曲

末：玉堂重瞻令仪。百朋锡欢情难拟。生：别后曾拟我否。末：江云渭树。常萦别后思。生：思前事。一科两首言如戏。今日知君术甚奇。
好姐姐
作者：谢谠
朝代：明
体裁：曲

末：莫辞香风玉卮。人生世青春能几。笙歌酬劝。从教照底。生：逢知己。酣情不饮杯中醴。洞口桃花也笑痴。
字字双
作者：谢谠
朝代：明
体裁：曲

丑：媒婆生得舌头便。会辨。裙红袄绿忒新鲜。好看。走来走去脚如船。穷健。花红羊酒眼望穿。罕见。
字字双
作者：谢谠
朝代：明
体裁：曲

净上：媒婆本是十分全。能干。蓬头花面嘴搽胭。鬼现。有人请我去登筵。盛馔。未曾举箸口流涎。先咽。
宜春令
作者：谢谠
朝代：明
体裁：曲

众：参帷幄。出异谋。谢深恩荣封列侯。月弓星剑。千回不弱蛟龙斗。指顾间雾罩云笼。呼吸处风飞电走合前丑。
宜春令
作者：谢谠
朝代：明
体裁：曲

流光迅。菊已秋。叹人生谁长黑头。凤箫鸾管。风流肯落谁人后。庭院深翠绕珠围。琴瑟好天长地久。合：且流连花前。玉斝郁金芳酒。
宜春令
作者：谢谠
朝代：明
体裁：曲

病体。困沈沈镇日如痴。岂学人雨尤云殢。禁不得没情没绪。曲阑频倚。
宝鼎儿
作者：谢谠
朝代：明
体裁：曲

外：几年云卧。不觉镜里霜痕满顶。期鹤算谩吞石髓。保童颜何烦丹鼎。最喜森森双桂。云路翱翔可等。合：看绮席罗衣。恍疑身在瑶池仙境。
对玉环
作者：谢谠
朝代：明
体裁：曲

密约难成。凝妆空待等。暗卜难逢。焚香空待等。渐渐到三更。才郎不志诚。泪满鲛绡。难当今夜情。独抱衾裯。中宵等到明。
对玉环
作者：谢谠
朝代：明
体裁：曲

花下双成。妖娆何足称。月下崔莺。娉婷何足称。百媚自天生。千娇许谁并。妙舞春风。香袅薄罗轻。醉唱春风。音调金缕清。
尾声
作者：谢谠
朝代：明
体裁：曲

东风转丽日升。料此际寒容消尽。只恐飞来鬓上生。
尾声
作者：谢谠
朝代：明
体裁：曲

得高歌处歌休歇。喜杯中玉浆不竭娘子。这等欢乐呵。。拚取今朝沉醉也。
尾声
作者：谢谠
朝代：明
体裁：曲

文编四喜成何用。但梨园新添一种。付与知音一笑中。
尾声
作者：谢谠
朝代：明
体裁：曲

洞房此夜春光满。荧荧烛尖花煖。总不如浪喜閒欢。
尾声
作者：谢谠
朝代：明
体裁：曲

深情免使傍人议。嗟我怀人天际。专一须看卷耳书。
尾声
作者：谢谠
朝代：明
体裁：曲

烟花幸托青云器。愿作百年深计。只恐飞腾叹别离。
尾声
作者：谢谠
朝代：明
体裁：曲

玄冥已报丰年兆。对酒且开怀抱。醉听前村喜雨谣。
尾声
作者：谢谠
朝代：明
体裁：曲

笑天孙存凡性。人生凡界怎忘情。争奈鸾凰几万程。
尾声
作者：谢谠
朝代：明
体裁：曲

芳姿二八幽宫俏。四景尽伤怀抱。唱断清音天听高。
尾声
作者：谢谠
朝代：明
体裁：曲

行劳倦日暝时。停鞭沽酒不须疑。共醉前村灯下杯。
尾声
作者：谢谠
朝代：明
体裁：曲

谢天朝齐祝祷。御体茂膺天保。庆衍螽斯圣寿高。
尾声
作者：谢谠
朝代：明
体裁：曲

鲁阳戈何须整。百岁椿枝长秀挺。须信丹台旧有名。
尾声
作者：谢谠
朝代：明
体裁：曲

麋林外枫江上。数声残角送昏黄。归梦应随归路长。
尾犯序
作者：谢谠
朝代：明
体裁：曲

丑：天然飞燕容。早离尘闺。竟入仙洞。我数载蒙恩。恨分别匆匆。珍重。定知你龙帏赐寝。定知你椒房得宠。登程去。情难回首。分付与东风。
尾犯序
作者：谢谠
朝代：明
体裁：曲

净：痛刀割衰衷。欲见汝身。除是宵梦。万里天门。那更音信难通。悲痛。再不见灯前唤语。再不见花边笑哄。伤情处。区区只女。一旦两西东。
尾犯序
作者：谢谠
朝代：明
体裁：曲

占：闻诏入深宫。不觉魂惊。怎当心恐。粗丑形骸。枉教奉事飞龙。伤痛。最苦是椿庭影只。最苦是萱闱命穷。生离别。肝肠刺断。血泪洒珠红。
尾犯序
作者：谢谠
朝代：明
体裁：曲

末：谁知天降这灾凶。万计难成。千谋难用。我两口孤单。况衰年近终茕茕。谁与我承欢晓暮。谁与我温存夏冬。思量起。衣襟泪满。哭响绕苍穹。
山花子
作者：谢谠
朝代：明
体裁：曲

净丑：芙蕖翠娇。细浪翻鱼沼。仙娃欲泛兰桡。最堪誇吞赤坳。还符萍实童谣合前。
山花子
作者：谢谠
朝代：明
体裁：曲

外：田禾顿觉回枯槁。绿痕渐满南郊。喜三农功閒桔槔。绝胜汪玉琼瑶合前。
山花子
作者：谢谠
朝代：明
体裁：曲

蛟龙势豪。一跃天池表。凉生阊阖轻飙。羡苏亭佳杳。你须知傅相才高合前。
山花子
作者：谢谠
朝代：明
体裁：曲

香车声破江门晓。云端一泻天瓢。沛人间盆倾下洨。八荒洗尽焰敲。合：望长空烛龙焰消。长驱旱魃师碧涛。黎元踊跃歌岁饶。不负桑林拜祷勤劳。
川拨棹
作者：谢谠
朝代：明
体裁：曲

小生：俏一似薛琼英轻艳体。不由人羡风情一霎起。净：又何须待月西厢。又何须待月西厢。玉树交鸾一任栖。小生：花柳之地。君子不游净：那有此说。人生适意花为最。万物怡情酒是魁。。醉青楼日已西。好良宵乐正宜。
得胜令
作者：谢谠
朝代：明
体裁：曲

春时节慢腾腾策杖绿杨川。喜飘飘红裙海棠筵夏时节。嫩盈盈玉液荷筒劝。睡齁齁琅玕小簟眠秋时节。紫蟹斗鲈鲜。密层层种黄花三径遍冬时节。含笑野梅边。碧澄澄凤团茶扫雪煎。
御林莺
作者：谢谠
朝代：明
体裁：曲

歌新曲。按旧腔。兢吹笙。再鼓簧。鹧鸪声里愁颜放末：贤婿。。你蜚声玉堂孩儿。。你褒封凤妆。我夫妻郁抱从今畅。合：喜难量。相辉冰玉。天赐这美东床。
忆多娇
作者：谢谠
朝代：明
体裁：曲

末：衣与钵。穷过活。托身萧寺甘寂寞。为风鉴逢妖难离脱。外：此情哀切。非罪如何妄杀。
忆奴娇
作者：谢谠
朝代：明
体裁：曲

小生：花烛红摇。感君恩似海。特赐鸾交。牵红处自庆福缘非小。欢笑。春满房栊。双双杯劝。风光正好。今宵。一似俏云英会合玉京瑶岛。
忆莺儿
作者：谢谠
朝代：明
体裁：曲

末净：离旧邦。入异乡。山路崎岖水路长。宿水餐风劳怎当老爹。你看前面山头上。霜叶红于二月花。真个好秋景也。。鸦归夕阳。峰横断冈。长安近阙朱门敞。
忒忒令
作者：谢谠
朝代：明
体裁：曲

净：迟日照江山锦腻。花柳压歌台舞地。芳草踏宝马并嘶。金勒转香堤。遥望见杏花村青青酒旗。
念奴娇
作者：谢谠
朝代：明
体裁：曲

外：功高血战。喜捷书飞奏。鼓笳声兢。从此潢池无窃警。力胜何如谋胜。饮马窟寒。射雕风劲。滕六施严令。瑶花琼树。幻成无限佳景。
意不尽
作者：谢谠
朝代：明
体裁：曲

一章奏表还摛就。醉梦后遥听钟漏。齐具衣冠拜冕旒。
懒画眉
作者：谢谠
朝代：明
体裁：曲

朝回紫禁步东风。馥郁香生万锦丛。仙娥群辇偶相逢。一声小宋低低唤。恼乱春心不自容。
懒画眉
作者：谢谠
朝代：明
体裁：曲

遥瞻玉脸绽芙蓉。高髻云鬟粉黛浓。妖娆端的冠椒宫我想起玉堂金马。锦绣文章。端的是英雄俊杰。。总然欲染高唐梦。隔断巫山十二峰。
扑灯蛾
作者：谢谠
朝代：明
体裁：曲

众：金樽频劝酬。金樽频劝酬。归马天街骤。转过垂杨路。不觉夕阳时候也。感深厚。待贤礼数遇成周。今朝不负。十年窗下。黄卷苦埋头。
折桂令
作者：谢谠
朝代：明
体裁：曲

满长安柳絮风颠。密洒歌楼。飘湿茶烟。偷閒过三友亭前。寒枝封遍。一段香传。饮羊羔金帐婵娟。费吟哦惹动逋仙。地白风寒。休要触物思人。总不如醉倒芳筵。
挂真儿
作者：谢谠
朝代：明
体裁：曲

净末：山斗声华争引领。外：请里面相见则个。净末：蒙不鄙倒屣欢迎。外：幸遇佳宾孩儿。。重开寿席。合拚取今朝酩酊。
掉角儿
作者：谢谠
朝代：明
体裁：曲

众：喜孜孜焚香谢天。笑盈盈满门欢忭。换门闾荣亲显妻。伫看他达能兼善。际明时。逢圣主。显嘉猷。成懋烈。旦奭齐肩合前。
掉角儿
作者：谢谠
朝代：明
体裁：曲

末：榜初悬弟为状元。兄并列亦登高选。弟先兄伦理非宜。因此上把名更变外：既然如此。你两个都是实的。。二难名。俱首占。两人言。皆不谬。合赏金钱。每人送他白银二两。净：多谢多谢。合唱：宫花帽偏。春风杏苑。弟和兄跃马双双。胜似登仙。
排歌
作者：谢谠
朝代：明
体裁：曲

凤臂轻翻。云鬟半松。纱厨月色朦胧。有缘千里喜相逢。春满阳台一梦中。欢初合。话未终。恼情偏是五更钟。交恩厚。设誓重。天长地久此心同。
排歌
作者：谢谠
朝代：明
体裁：曲

小生：丽曲瑶筝。春纤玉钟。嫣然一朵芙容。紫绡荡漾锦花丛。一种天香度暗风。眉分翠。脸晕红。笑深微汗湿酥胸。轻盈态。窈窕容。恍疑仙子下瑶空。
排歌
作者：谢谠
朝代：明
体裁：曲

柳暗雕阑。花明绮栊婵娟共斗纤浓。玉阶低露凤鞋弓。妙舞霓裳小院东。环钩玉。带绾绒。时乎歌扇扑游蜂。心非荡。性更聪。秋波回处惹情浓。
排歌
作者：谢谠
朝代：明
体裁：曲

贾女香芬。崔娘韵工。王嫱独抱奇衷。绿珠金谷夜溶溶。洛浦神妃露浅踪。脂轻抹。粉薄笼。梅妆不减寿阳宫。波沈鲤。汉落鸿。当垆空羡卓临邛。
收江南
作者：谢谠
朝代：明
体裁：曲

净：呀。早知道这般隔绝呵。到不如嫁民间。三朝半月见何难。往来会聚定多番。说甚么荣谐帝连。端的是佳人薄命断亲缘。
斗双鸡
作者：谢谠
朝代：明
体裁：曲

红翠：水沈香。水沈香金猊添爇。玉筲声。玉筲声彩鸾吹彻。薄袂露珠沾惹。翘首看玉绳低越。俏不觉金井上辘轳声灭。
斗宝蟾
作者：谢谠
朝代：明
体裁：曲

占：春朝。玩赏花郊。偶香堤邂逅。一声轻叫。奈风传中禁。顿生烦恼。谁料赤绳曾系定。红叶不须劳。美才高。一曲鹧鸪新唱。胜求月老。
新水令
作者：谢谠
朝代：明
体裁：曲

净上：小窗低坐闷无言。掌上珠几时能见。忆分离花正鲜。到如今雪飞乱。光景频迁。不由人不伤感。
新水令
作者：谢谠
朝代：明
体裁：曲

外：春风宝马醉长安。喜归来疏髯霜浅。沧洲三亩宅。青野数丘田。断送流年。有数点白鸥伴。
普天乐
作者：谢谠
朝代：明
体裁：曲

小生：争誇。一笑千金价。花容娇丽还潇洒。美名儿不枉青霞。分明是阆苑仙娃。侧耳听歌音雅。似好鸟调声在芳丛下。舞霓裳风捲轻纱。可意处难描难画。恨悠悠楚馆。怎当萦挂。
月儿高
作者：谢谠
朝代：明
体裁：曲

妆懒松云髻。愁多瘦香臂。可怪清秋月。偏照孤帏内。弦断樽空。难禁这憔悴何时定结。定结鸳鸯对。想他燕尔新婚。不思旧人意。喜灯蕊十分奇。倘然搥碎青楼。爇明香谢天地。
本序
作者：谢谠
朝代：明
体裁：曲

外：堪庆。三白呈祥。万象称瑞。笑占南亩绝蝗螟。融液处。疑是玉马东瀛。愁听。黄竹哀歌。来思悲咏。阳春谁和郢中声合前。
本序
作者：谢谠
朝代：明
体裁：曲

小生：明莹。色夺瑶屏。光摇银海。案头何用读书灯。风味美。最是细擘龙团来烹。偏称。翠阁婵娟。销金帐里。浅斟低唱笑盈盈合前。
本序
作者：谢谠
朝代：明
体裁：曲

末：千顷。寒江正冷。见渔翁独钓。玉笠银蓑孤艇。万径千山。何处有飞鸟行人踪影。还应。山意冲寒。梅花将放。谩劳逋叟动吟情合前。
本序
作者：谢谠
朝代：明
体裁：曲

生：彤云万里。见天花搅乱。浑如柳絮飘零。四顾遥村。尽处是玉树琼楼相映你看漫天大雪。乃是国家丰年之兆也。。那更。断涧银填。长桥璧跨。四时争见此佳景。合：须备取肥羔美酝。同醉閒庭。
桂枝香
作者：谢谠
朝代：明
体裁：曲

占：佳缘堪庆。多才可敬。生来一种真诚。事有十分侥倖。记慇勤誓言。记慇勤誓言。教我脱逃陷阱。超离邪境。喜难胜。定归金屋偕婚媾。不向平康管送迎。
桂枝香
作者：谢谠
朝代：明
体裁：曲

鸳盟空订。鸾期难定妹子。你休怪我说。。生成陌路姻缘。养就烟花心性。况青楼望卑。况青楼望卑。良家难聘。占：宋相公说娶我旦：好不知事。酒中之言。一时戏谑之语。怎么认真。。谑辞休听。细评论。不如风月生涯好。只怕从良福分轻。
梁州序
作者：谢谠
朝代：明
体裁：曲

净：碧澄澄水浸阑干。翠嵬嵬梧桐影转。更金风细细。暗推欢面。莫教漏催银箭。香冷金猊。且自耽佳宴。光阴容易减。岂长员。酩酊须教似谪仙合前。
梁州序
作者：谢谠
朝代：明
体裁：曲

小生：斜拖丝绾。轻摇纨扇。何处玉楼仙眷。湘帘高捲。遥看宝鉴空悬。暗想当年奇遇。美景依然。眼底人俱换。水晶幽阁里。象床閒。欲把幽怀寄素弦合前。
梁州序
作者：谢谠
朝代：明
体裁：曲

旦占：画堂深鼍鼓音阗。碧空遥紫箫声婉。怪丁东何处。捣衣砧乱。谩道光阴易度。勋业难期。终遂男儿愿。玉壶倾尽后。意无边。欲驾兰桡弄碧涟合前。
梁州序
作者：谢谠
朝代：明
体裁：曲

末：閒云飞尽清蟾光满。玉笛风声递远。知音相遇。何妨此夜迟眠。忽见残萤照袖。独鹤停阶。庭院天香遍。兴来翘首处。更婵娟。一曲霓裳酒乱传。合：愁顿解。凉消汗。恍疑身在清虚殿。尘世里几华筵。
步步娇
作者：谢谠
朝代：明
体裁：曲

一别仙郎心无主。泪眼抛红雨。绿云懒去梳。蓦地焚香。慢把金刀举。剪付俏相如。寄与愁千缕。
步步娇
作者：谢谠
朝代：明
体裁：曲

末：鹤氅溪桥。寻梅游玩。寒玉枝头绽。芳姿雪衬妍。瘦影清香。牵引吟情远。踏雪暮归来。正红炉煖阁开佳宴。
步蟾宫
作者：谢谠
朝代：明
体裁：曲

外上：膝下双儿新贵显。正今日归来庭院。银缸华焰鹊声传。兆送全家欢忭。
步蟾宫
作者：谢谠
朝代：明
体裁：曲

旦：凉袭罗衣眉黛浅。闻捷后喜添妆面。红翠：麻衣却换锦衣旋。早向华堂开宴。
水底鱼
作者：谢谠
朝代：明
体裁：曲

丑上：笔战秋闱。文章官样奇。朱衣头点。姓名虎榜题。
水底鱼
作者：谢谠
朝代：明
体裁：曲

生：心下忧疑。功名事怎期。好分竽瑟。得和失总未知。
水底鱼儿
作者：谢谠
朝代：明
体裁：曲

圣术玄灵。腾空百万兵。任他众勇。杀尽莫容情。
水底鱼儿
作者：谢谠
朝代：明
体裁：曲

外末小生：战鼓雷轰。旌旗队队明。心齐力并。攻破贝州城。丑净左：任他众勇。杀尽莫容情。丑：头一阵那宋兵被俺杀过一半。兵骄易败。汝等务要用心对敌。外：心齐力并。攻破贝州城。
汉宫春
作者：谢谠
朝代：明
体裁：曲

乾坤豪杰。只古丘大宋。无人并列。曾编竹桥。渡蚁阴功赫奕。天赐三元。兄和弟状元榜迭。昼锦处救取孤僧。不负当年鉴别。小宋风情奇绝。向花朝禁苑。闻呼情热。何期戏咏私成。宸聪遽彻。蓬山不远。奉纶音洞房姻结。更青楼旧爱重欢。千古传扬不灭。
江儿水
作者：谢谠
朝代：明
体裁：曲

小生：邂逅花前饮。忙成月下期。传杯未了先留意。净：子京。你欢喜极矣小生：郊玩淑景。欢已十分。途遇佳人。喜当百倍。。欢喜冤家添欢喜。净：好似鱼得了水一般。小生：如鱼得水犹难拟。净：燕尔新婚。如兄如弟。小生：谩说如兄如弟正是有缘千里能相会。。夙世缘深。相会那拘千里。
江儿水
作者：谢谠
朝代：明
体裁：曲

末：谩说道观梅屐钓雪船。他胸中不染分离怨。我经年不睹娇儿面。几回望断昭阳殿。杳杳雀钗袿襈。垂老何依。白首萧条庭院。
江儿水
作者：谢谠
朝代：明
体裁：曲

记得香消后。烛灭馀。鸳鸯枕上情交吐。好事从来多间阻。风流枉自思前度。誓不从人欢聚。结发相随。怎比荆钗淑女。
江头金桂
作者：谢谠
朝代：明
体裁：曲

占：可笑你情疏意浅。既相投忍弃捐。试问娇娃何在。几载不见。小生：与他相别岁馀。不知所在占：此女心性何如。若是不好的。。娶将来愁不便。但愿处事周全。立心和善。只怕倩风情不改。花性仍坚。复落猖狂话传。况佳人易得。况佳人易得。何须专恋。小生：佳人虽有。难得这般情爱的占：既然如此。何不就去请来。。莫迟延。不妨凤阁谐重侣。管取鸾胶续断弦。
江头金桂
作者：谢谠
朝代：明
体裁：曲

小生：自愧当年乖舛。感伊家特见怜。若得相容重取。美意不变。你贤声传播远。与他话别秦楼。岁华迁换。好似银瓶坠井。断绠无援。重重闷怀难自遣。若鱼沈雁杳。鱼沈雁杳。寻踪空遍。占：只怕他又属豪家去了小生：我也虑此。。意常牵。长条定折他人手。丽曲知调若个筵。
河西七娘子
作者：谢谠
朝代：明
体裁：曲

小生旦占：危船历尽江程永。喜归来绣楹华栋。彩映金铺。香霏瑶洞。辉煌珠翠冠瞻耸。
沽美酒
作者：谢谠
朝代：明
体裁：曲

芙容台熊梦轩。牙为簟臂供眠。翠绕珠围锦绣联。镇日醉百花筵。吹玉笛。奏冰弦。凤皇楼通宵欢忭。六宫中人人争羡。我呵眼见他爱专宠专赛仙呀。。且开怀把玉觞频劝。
洞仙歌
作者：谢谠
朝代：明
体裁：曲

乘春好用功。学饱身定荣。继晷及焚膏。莫教一刻慵。合：休把欲心纵。须将黄卷攻。流连花锦丛。识者必不重。
洞仙歌
作者：谢谠
朝代：明
体裁：曲

人生若梦中。逝景驹隙同。少壮不舒怀。等閒成皓翁合前小生。
洞仙歌
作者：谢谠
朝代：明
体裁：曲

相离不可从。言苦郁在胸。从此泣空闺。甚日为悦己容合前旦上。
浆水令
作者：谢谠
朝代：明
体裁：曲

喜孜孜鸾颠凤倒。美津津露湿花娇。猩红一点染鲛绡。笑阳台雨散云消。心交爱。情真妙。流酥帐护人年少。谯楼上。谯楼上漏催天晓。同献表。同献表拜谢天朝。
浣溪沙
作者：谢谠
朝代：明
体裁：曲

风弄竹。月在机。谁共泛紫霞金卮。连宵飞梦到天涯。城楼画角吹觉起。
浪淘沙
作者：谢谠
朝代：明
体裁：曲

末：飞锡起金池。潦倒沙弥。六通五蕴见无迷。身是菩提心不染。道习希夷。
海山歌
作者：谢谠
朝代：明
体裁：曲

小生旦占：那日鹧鸪戏咏。句猖狂误入椒宫。谁知天幸。威霁转欢悰。洞房双炬金莲送。仙娥赐偶。喜气满胸。兴奴樊素。喜事又重合前。
海山歌
作者：谢谠
朝代：明
体裁：曲

玉斝金杯高捧。劝酬间金紫光荣。筵开罗绮。宝篆瑞烟浓。当门棹楔山川重。一门荣贵。喜气满胸。锦衣归昼。喜事又重合前。
海山歌
作者：谢谠
朝代：明
体裁：曲

自古文章有用。荷清朝不负英雄。难兄难弟。共享禄千钟。乾坤瑞见双雏凤。状元迭中。喜气满胸。佳儿美妇。喜事又重。合：皇恩厚。家庆隆。人生须是积阴功。
海棠春
作者：谢谠
朝代：明
体裁：曲

外上：桃李满枝花。尽在门墙下。
海棠春
作者：谢谠
朝代：明
体裁：曲

小生：兄弟并嵬科。声誉暄朝野。
清江引
作者：谢谠
朝代：明
体裁：曲

乍相逢客主两交欢。世事休閒管。风裁雪又满。春透梅花煖。把香醪急酾来休缓。
清江引
作者：谢谠
朝代：明
体裁：曲

才郎果然多薄倖。害得我恹恹病。若还得见他。定不饶他醒。又只恐罚酒时心不硬。
清江引
作者：谢谠
朝代：明
体裁：曲

身材十分生得俊。蕴藉风流性。千金买笑难。二八春方盛。倘才郎一见浑如命。
满庭芳
作者：谢谠
朝代：明
体裁：曲

生上：云断青山。烟消绿野。离人最怕芳时。鸟啼花落。偏惹客心悲。总有游丝万丈。恨无由绊住遐思。高堂杳鸾闺寂莫。泪向暗风垂。小生：行程何日尽。五云天阙犹迷。净：望杏花深处。风荡酒旗。末：试且开怀一醉。垂柳下暂系群骊。合还期望宴琼林胥衣锦。
滴溜子
作者：谢谠
朝代：明
体裁：曲

宋郊的。宋郊的竹桥渡蚁。人世上。人世上慈祥怎比。如此阴功有几。神霄乞鉴知。特令受祉玉：宋郊有此阴功。合当荣显。。连中三元。显荣数纪。
滴溜子
作者：谢谠
朝代：明
体裁：曲

臣钦奉。臣钦奉玄元敕委。显神通。显神通回形变体。顷刻天庭高起。兼令众相齐。福基尽美。隍：臣奏上圣。今科状元该是宋祁。如何是宋郊又中状元。玉：宋祁正数该中状元。待他先上榜了。后待阴骘星换榜。宋郊升作状元。以报阴骘隍：谨尊上命。。迭中状元。兄弟并喜。
滴金子
作者：谢谠
朝代：明
体裁：曲

旦：情偕凤侣相和切。看取同心新带结。相携共赏欢意奢。谩收了针线帖。生：白云精舍里。景致还好。同去那边一赏则个。旦：细钿稳贴。步忙移忽惊环佩跌。薜萝径斜。短蔓牵衣似拽。
点绛唇
作者：谢谠
朝代：明
体裁：曲

城隍上：位冠千祗。符分百里。尊天纪。阴灵无比。应感皆真理。
点绛唇
作者：谢谠
朝代：明
体裁：曲

外上：羽盖遥飞。琅函净启。丛霞里。香笼玉几。侍卫玄虚玺。
点绛唇
作者：谢谠
朝代：明
体裁：曲

外上：誓复中原。九重特遣。持天钺。兵强谋决。国耻须臾雪。
玉井莲
作者：谢谠
朝代：明
体裁：曲

生：同气同年。赢得人人忻羡。
玉交枝
作者：谢谠
朝代：明
体裁：曲

小旦：清规愿守。侍兰房抱衾与裯。调脂弄粉谁还又。玉筝檀板都收多谢夫人收留了。。良缘已遂君子逑相公。。长条免折他人手合前。
玉交枝
作者：谢谠
朝代：明
体裁：曲

相逢不偶。爱卿卿言和义柔。从今一洗烟花垢。两情更喜绸缪相公。。离鸾别凤应解忧青霞。。云乡雨径休回首。合：把从前风月尽勾。早断绝莺侣若燕友。
玉娇莺儿
作者：谢谠
朝代：明
体裁：曲

占：容儿谩备陈。痛当时分离惨伤。苦不得一见君王。长门里冷侵鸳帐。看花艳阳。出言太狂。幸天颜有喜成姻党。合：谢穹苍。谢吾皇厚德。福寿永无疆。
玉山颓
作者：谢谠
朝代：明
体裁：曲

小旦：从伊别后。罢浓妆慵登翠楼。镇日里珠泪交流。恨茫茫几能成就。天长地久。一点丹心依旧。如今亏了孙老爹。合：感谢恩深厚。万倍难酬。愿他名姓覆金瓯。
玉山颓
作者：谢谠
朝代：明
体裁：曲

小生：为伊消瘦。对莺花无时不愁。幸今朝续配鸾俦。海誓山盟如何能负。欢容笑口。喜过初逢时候合前小生。
玉胞肚
作者：谢谠
朝代：明
体裁：曲

博文约礼。美天姿一闻十知。心中乐不改箪瓢。猛为仁功深克己。仰钻瞻忽见何奇。礼乐为邦万古依。
玉胞肚
作者：谢谠
朝代：明
体裁：曲

小生：事亲养志。孝名儿乾坤永垂。一日里三省吾身。论为仁识先弘毅道传一贯唯无违。忠恕谆谆解众疑。
玉胞肚
作者：谢谠
朝代：明
体裁：曲

知几为己。致中和位育可期。早须是三近加功。因此上九经敷治。无声无臭德渊微。鱼跃鸢飞问化机。
玉胞肚
作者：谢谠
朝代：明
体裁：曲

知言养气。淑诸人愿学仲尼。怪当年战伐纵横。把王道魏齐交说。岩岩气象太山齐。性善初开百世迷。
玉芙蓉
作者：谢谠
朝代：明
体裁：曲

先生三停既等齐。五岳相朝起。学堂明承浆日角真希。龙睛胆鼻垂珠耳。口若衔丹新月眉。详鉴察神奇骨奇。实言告。决今科虎榜占高魁。
玉芙蓉
作者：谢谠
朝代：明
体裁：曲

天庭忒恁低。地阁那曾伟。准头偏兰台廷尉俱亏。印堂不满山根陷。耳反无轮口似吹。详鉴察头奇面奇。恐今生虎榜姓难题。
玩仙灯
作者：谢谠
朝代：明
体裁：曲

末净：华屋夜凉微。隔帘栊玉箫声起。净：孙年兄。今夜子京招饮。青霞之事。定有下落。何不唤他出来。先分付一番。小旦上：仙灯近步入。瑶阶夜月明如水。
琐窗寒
作者：谢谠
朝代：明
体裁：曲

办行装急早趋程。万里风霜岂惯经。怕难调水土。摄养须精。加餐强饮。时衣煖冷。若成名便还乡井。合：老天端的不管我离情。枉然双泪盈盈。
琐窗寒
作者：谢谠
朝代：明
体裁：曲

生：怅青春芳草烟凝。陌上骊驹作意鸣。正鸾俦爱密。一旦遐征。钗分镜剖。中心耿耿。望看承高堂衰景合前旦。
琥珀猫儿坠
作者：谢谠
朝代：明
体裁：曲

宿冤前业。今世料难逃。准拟来生结凤交。想应曾把断香烧合前净。
琥珀猫儿坠
作者：谢谠
朝代：明
体裁：曲

星前月下。罚愿几多遭。一旦风波没下梢。从今空有梦来邀。合：相抛。纵地老天荒。此恨难消。
瑞鹤仙
作者：谢谠
朝代：明
体裁：曲

生上：礼乐传家远。赖庭趋有训。研精文苑。韦编已三断。苦萱闱夜永。椿庭日短。灵台忧满。幸荆花春风正暖。知甚时腾翥。笙簧圣治。徜徉天馆。
甘州歌
作者：谢谠
朝代：明
体裁：曲

净：长亭傍水西。见鞦韆红粉。笑语声低。游人如蚁。转朱轮蓦过香堤。阳春不散穷途恨。丽景翻牵故国思。合：魂将断。心更悲。恼人杜宇隔花啼。催征旆。瞻帝畿。五云深处凤楼迷。
甘州歌
作者：谢谠
朝代：明
体裁：曲

小生：寒窗十载馀。论男儿壮志。岂肯卑栖。门闾须换。幸文章际遇昌期。题名共列黄金榜。献策同登白玉墀。合：蛟髯奋。凤翅齐。桃花春浪锦鳞飞。龙为马。锦作衣。六街争看状元归。
甘州歌
作者：谢谠
朝代：明
体裁：曲

末：融和日正迟。见园林多少。紫绝红奇。春光如海。飏晴空落絮沾泥。烟中画蠲冲兰渚。花外流莺唤竹枝。合：山连水。路绕溪。马蹄香印落花泥。莎村杳。野店稀。轻风捲起酒家旗。
甘州歌
作者：谢谠
朝代：明
体裁：曲

生：青云万里。信英雄足下。自有阶梯。春闱催赴。早登程逐伴奔驰。残红远道家何在。垂白高堂梦不违。合：图名利。叹别离。韶华空满楚江湄。经风卧。带月炊。何时醉赋杏园诗。
生姜芽
作者：谢谠
朝代：明
体裁：曲

天街暗馥飘。转轻飙。双灯灿烂舆前导。锦缠头。碧玉箫。风光好。众：仙娥含笑离蓬岛。喜当良夜结良姻。奇逢不负花前叫。
生查子
作者：谢谠
朝代：明
体裁：曲

小生上：相思病渐成。绕梦阳台下。春色又凋零。心事和谁话。
生查子
作者：谢谠
朝代：明
体裁：曲

末：乘春访故人。特过荼蘼榭。小生：谁个驻高轩。倒屣忙迎迓。
画眉序
作者：谢谠
朝代：明
体裁：曲

净丑：清世足文俦。万丈奎光烛台斗。喜皇家密网。一旦都收。四海庆双桂联芳。千年羡三元擢秀合前。
画眉序
作者：谢谠
朝代：明
体裁：曲

外：金轴映花明。绛炬高燃画屏冷。看碧筒浮蚁。苍麈挥蝇。喜庭前桂树芳阴。爱楼畔棣华繁影合前。
画眉序
作者：谢谠
朝代：明
体裁：曲

天马步瀛洲。恩赐黄封杏花酒。喜难兄难弟。并占鳌头。览对策虽可祁前。论雁序何当郊后。合：自今莫负登庸宠。赤心共扶元首。
画眉序
作者：谢谠
朝代：明
体裁：曲

小生：华宴列奇馐。翠釜驼峰世罕有。喜名荣烧尾。绫饼红绸。冠盖拥柳障青围。弦管应鹂簧春奏合前。
画眉序
作者：谢谠
朝代：明
体裁：曲

旦：纤手细调冰。枣列安期玉浆冷。看麟脂案叠。凤髓盘盈。谩誇他九转丹成。争看恁双飞舄影合前。
画眉序
作者：谢谠
朝代：明
体裁：曲

槐夏寿筵清。潋滟金尊紫霞冷。看星辉南极。地接蓬瀛。轻风送十里荷香。舞鹤乱半帘松影。合：满门齐赴蟠桃宴。人人共祝长生。
画眉序
作者：谢谠
朝代：明
体裁：曲

生：幽寻到精舍。云母屏间水簟设。爱如年长日。笑霏玉屑。引狂兴酒斝频斟。消渴吻一杯交啜。更誇那画堂中满品题笔走龙蛇。
画眉序
作者：谢谠
朝代：明
体裁：曲

生：弦管奏新声。金缕轻歌玉喉冷。看衣翻云翠。篆袅烟青。波深处莲结龟巢。书传后竹留鸾影合前。
画眉序
作者：谢谠
朝代：明
体裁：曲

生：龙衮受双球。仪凤祥麟在廷薮。喜风云际会。懋著嘉猷。金阙静西顾忧纾。玉堂閒东封书就合前。
画眉笼锦堂
作者：谢谠
朝代：明
体裁：曲

春染万林红。春鸟嘤嘤隔花弄。看游丝千缕。袅袅春空。金勒马春陌交驰。玉楼人春杯频送。合：春光涌。但花下高歌。赏春欢哄。
番卜算
作者：谢谠
朝代：明
体裁：曲

生上：春昼日迟迟。朝罢身无事。流莺百啭度高枝。不觉添诗思。
皂罗袍
作者：谢谠
朝代：明
体裁：曲

占：最喜刘郎风味。况身呈文彩。口吐珠玑。登云会上广寒梯。攀龙定陟承明陛。辉辉灵凤。仪容斗奇。煌煌云锦。文章耀奇。除非是题桥司马才堪俪。
皂罗袍
作者：谢谠
朝代：明
体裁：曲

小生：堪爱月眉云髻。尽婷婷袅袅。整整齐齐。温香软玉世应稀。柔枝嫩叶谁能比净：你还不知他能歌能舞。我曾见他。纤腰柳舞。翠裙影低。娇喉莺啭。阳春调低。谩誇西子多娇丽。
皂袍罩黄莺
作者：谢谠
朝代：明
体裁：曲

丑：慢道春忧无。被春工酝酿。生满胸中。伤春倦吐绣窗绒。寻春转觉芳心动。合：对春风。春园畅饮。和气盎春容。
短拍
作者：谢谠
朝代：明
体裁：曲

渺渺银帆。滔滔玉浪。暮秋天满眼凄凉。何处是家乡。眄尽愁云惨雾。还隔断万峰千嶂。日晚行行且止。聊系缆古驲残阳。
石榴花
作者：谢谠
朝代：明
体裁：曲

文场高选。膝下庆双贤。词胜景。笔如椽。英雄谁比绿衣仙。骋春风宝马长安。只忧让祖鞭。取灵尸卜筮还多遍。定应是虎榜高标。怎不见雁锦遥传。
石榴花
作者：谢谠
朝代：明
体裁：曲

旦：画眉人远。无奈意悬悬。香篆冷。琐窗寒。绸缪空想别时言。眄天涯玉箸阑干。何时得锦旋。恐苍天不遂心中愿。且殷勤甘旨躬调。望辉光冠帔恩宣。
破阵子
作者：谢谠
朝代：明
体裁：曲

生上：芳树光浮玉障。晴云影落金泓。状元门第雄。归田昼锦。庭帏瑞气浓。鼓箫喧绮丛。
祝英台
作者：谢谠
朝代：明
体裁：曲

世雍熙。春富贵。朝政已纷解。占：花比娇容。纤柳斗眉黛。仁：喜看舞蝶迎幢。飞英逐辇。合早游幸春光难再。
神仗儿
作者：谢谠
朝代：明
体裁：曲

祥云旖旎。祥云旖旎。众真朝礼禀上圣。小臣迎接来迟。望乞恕罪。玉：起去。。遍三千界里。较察中生臧否。吉士加祯。恶人降毁。城隍：遵敕命。敢轻违。
神仗儿
作者：谢谠
朝代：明
体裁：曲

隍：微臣奏启。微臣奏启。先承玄祉。道宋郊当饿死。不许餐甘服绮。因此生成骨相甚鄙。今注福。怎生移。
秋蕊香
作者：谢谠
朝代：明
体裁：曲

占：堪爱今宵佳景。云断绛河耿耿。旦：七襄声歇欢重整。绮席偏妳忻并。
称人心
作者：谢谠
朝代：明
体裁：曲

外：山林疏耸。丹心尚抱馀忠。旦红翠：灯宵焰鸾心暗融。喜见盈衢驺从。合：欢深喜重。争歆羡氏族辉光。还感戴圣朝恩宠。
窣地锦裆
作者：谢谠
朝代：明
体裁：曲

为民祈雨怎辞劳。幸得甘霖沛九霄。不须术用土龙妖。竟夕滂沱喜自饶。
窣地锦裆
作者：谢谠
朝代：明
体裁：曲

均承霄汉渥恩浓。宴设琼林罗绮丛。天街十里杏花红。人似神仙马似龙。
窣地锦裆
作者：谢谠
朝代：明
体裁：曲

少年三策献重瞳。柳色新袍赐九重。男儿到此是豪雄。济济瀛洲步同众鼓乐上。
窣地锦裆
作者：谢谠
朝代：明
体裁：曲

末上：苦逢炎日祸嘉苗。有渰垂祥德所招。黎元此际笑声高。喜雨亭中醉玉醪。
粉蝶儿
作者：谢谠
朝代：明
体裁：曲

小旦上：绣阁晴春。林啼动人幽鸟。见游车正满东郊。趁芳辰。偕女伴。缓寻芳草。看无边光景。真如瑶岛。
素带儿
作者：谢谠
朝代：明
体裁：曲

丑：山青。日正晴无边丽景。鞦韆笑。忍将好梦儿惊醒。行行。渡锦屏。遥见翩跹双蝶迥。添游兴。是何人低吹玉管。畅饮银觥。
素带儿
作者：谢谠
朝代：明
体裁：曲

旦：穿芳径。杨柳风吹素带轻。雕阑畔。一簇海棠娇逞。相应。双小莺。向何处飞来枝上鸣。声堪听。我爱他喈喈呖呖。睆睆嘤嘤。
红绣鞋
作者：谢谠
朝代：明
体裁：曲

众：碧波涌出仙桥。仙桥。沧江荡漾鱼舠。鱼舠。溪没渡。海添潮。鸥竞浴。鲤争抛。人蔼蔼。乐陶陶。
绕地游
作者：谢谠
朝代：明
体裁：曲

外：期催南省。膝下斑衣冷。人未别先成悲哽。小生：春云压岭。行色含愁整。酒欲醒离愁不醒。
绛都春
作者：谢谠
朝代：明
体裁：曲

生上：池荷展叶。听高枝午蝉奏。风声咽。石竹花香。白玉栏干丝树遮。新篁渐长琅玕节。更楼畔海榴醉缬。数声渔笛。木兰船上。采莲歌接。
绣带儿
作者：谢谠
朝代：明
体裁：曲

春归后云鬟倦理。仙郎杳无归期。总不怜憔悴红颜。也难忍冷落班衣。
缕缕金
作者：谢谠
朝代：明
体裁：曲

小旦：魂忽忽。泪涟涟。逃身无处所。苦难言。净：拿住了。外：带那胡永儿过来。王则那里去了小旦：王则被乱军杀了。乞饶奴家一命。万望恕罪。代代公侯。。篡逆非吾愿。乞行方便外：你。把生灵糜烂罪滔天。严刑怎生免。
罗帐里坐
作者：谢谠
朝代：明
体裁：曲

丑：我将这黄金似土。白玉如泥。回天转日。从来权势。如今不顺。终遗后悔合前。
罗帐里坐
作者：谢谠
朝代：明
体裁：曲

占：山盟已定。鸾情怎移。倚强逞富。难违道理。要成配偶。江枯岳圮合前丑。
罗帐里坐
作者：谢谠
朝代：明
体裁：曲

旦：五花宝马。千金美衣。风流洒落。如君有几。多蒙光顾。不胜之喜合前丑。
罗帐里坐
作者：谢谠
朝代：明
体裁：曲

春花正吐。春莺正啼。当此不乐。岂为得计。千金肯惜。偎红倚翠。合：娇歌妙舞郁金杯。尽打破愁城万叠。
罗江怨
作者：谢谠
朝代：明
体裁：曲

青：恹恹病。一春难逢可人。泪红遍染罗袖痕。金樽不解两眉颦也。红拂宵征。胆怯金莲紧。小生：纱厨凤枕新。纱厨凤枕新。和你今夜欢娱准。
胡捣练
作者：谢谠
朝代：明
体裁：曲

末上：如马骏。似琴清。黄茅从事膺新命。奸黠闻风咸自静。谩誇苏吕擢名卿。
节节高
作者：谢谠
朝代：明
体裁：曲

众：姮娥永独眠。可人怜。争如牛女年年见。银河浅。乌鹊翩。苍山远。瀼瀼玉露荷盘溅。綵鸳梦里惊相换。合：更取琼浆共酣歌。清凉世界更长恋。
节节高
作者：谢谠
朝代：明
体裁：曲

冰轮乍皎然。正中天。欢娱不觉宵光半。纶巾岸。絺袖偏。棕鞋便。婆娑醉舞人争羡。东方只恐阳乌换合前。
花心动
作者：谢谠
朝代：明
体裁：曲

旦：瑞应诞辰。出妆台早喜寿筵开整。香护鲛绡。翠点花钿。堂前敬捧霞觥。红翠上：玉喉嘹喨冰肌靓。歌舞处不减双成。合这欢乐万两黄金难并。
菊花新
作者：谢谠
朝代：明
体裁：曲

净：几年踪迹叹江湖。潇洒风流人怎如。花锦烂春衢。惹动心猿不住。
菊花新
作者：谢谠
朝代：明
体裁：曲

小生上：学通经术性非愚。九万扶摇翮未舒。更自惜居诸。春到忽索幽绪。
薄倖
作者：谢谠
朝代：明
体裁：曲

小生上：凉透筠亭。香残莲沼。怕入秋多恨。秋偏到早。有谁知我柔肠断了。秦楼杳。怎能彀鸾亲凤绾。几度向苍天暗祷。
行香子
作者：谢谠
朝代：明
体裁：曲

旦：蕊烛频妍。喜鹊虚传。忆仙郎梦绕长安。春闱笔战。未审谁先。对妆台。羞鸾镜。冷花钿。
西地锦
作者：谢谠
朝代：明
体裁：曲

占上：何事愁侵眉黛。燕来人未归来。梦魂不怕云山碍。一春长绕天涯。
西江月
作者：谢谠
朝代：明
体裁：曲

末上：人世难逢四喜。浮生不满百年。有花有酒即神仙。云鬓等閒霜变。主敬固能作圣。风流亦可称贤。调宫弄羽乐吾天。轩冕峥嵘何羡。
解三酲
作者：谢谠
朝代：明
体裁：曲

再不见高髻新妆宫样巧。再不见芍药庭前笑语娇。再不见六么细舞红翻双袖巧。再不见玉笋银筝倚醉调。再不见笑夺香囊流汗满。再不见半揭流酥歌扇摇。合：伤怀抱。恨苍天何苦。断我鸾交。
解三酲
作者：谢谠
朝代：明
体裁：曲

占：晚妆残兰汤浴暝。麝烟浓翠笼宝鼎。阑杆露湿人犹凭。愁绝处嫩凉生。且黄流凤斝消良夜。管甚么绛帻鸡人报断更。合：祈恩幸。纵一年一度。愿比双星。
解三酲
作者：谢谠
朝代：明
体裁：曲

我为他罢寝纱厨愁到晓。我为他懒赴华筵饮玉醪。我为他焚香暗祷几被傍人笑。我为他两鬓添丝瘦沈腰。我为他双鸳画上诗难就。我为他连理枝头魂暗消合前净。
解三酲
作者：谢谠
朝代：明
体裁：曲

旦：芳沼中藕残香剩。玉砌畔鸣蛩相应。室中记得神光映如今呵。。空肠断紫鸾笙。浪传王母青禽至。欲借缑山白鹤乘合前。
谒金门
作者：谢谠
朝代：明
体裁：曲

生上：疏雨净。帘外好花开并。骨肉无缘长合并。顿成愁万顷。旦：淡扫眉妆不整。可叹鸾镜分影。此去龙头独领。断肠鸳帐冷。
贺圣朝
作者：谢谠
朝代：明
体裁：曲

丑：天福神皇神后。桓桓群将多筹。等閒握玺御龙楼。玉食锦衣消受。
赏宫花
作者：谢谠
朝代：明
体裁：曲

净：濙濙寿星。寿筵前分外明。人世难逢寿。五福寿先称合前。
赏宫花
作者：谢谠
朝代：明
体裁：曲

末：详观寿徵。炯双瞳寿眼清。寿䫉多浮垢。两耳寿毫生合前。
赏宫花
作者：谢谠
朝代：明
体裁：曲

欣逢寿朋。感殷勤祝寿情。寿鹿衔花至。寿鹤向人鸣。合：喜逢寿域乐升平。满斟寿酒祝遐龄。
赏宫花
作者：谢谠
朝代：明
体裁：曲

生：重斟寿觥。紫金盘寿果盈。寿烛留长耀。满眼寿香腾合前。
赚
作者：谢谠
朝代：明
体裁：曲

净：你兄弟呵。德重圭璋。黾勉从王分所当。生小生：非不欲立功报主。奈此奸人当道。净：从人谤。岂应解组便还乡。细端详。青年未合投草莽。圣主恩深意怎忘生小生：忠孝不能两全。我兄弟二人断然要归去了。。情非强。此行定得亲终养。免罹谗网。免罹谗网。
赚
作者：谢谠
朝代：明
体裁：曲

占小旦：听说心忙。解翠收珠促去装小生：我入朝去也。。晨钟响。急趋金阙上封章下占：他兄弟虽去上表。未知吉凶何如。。事难量。重瞳眷注那轻放。占：济世良才惜早藏。小生：封章已上。想必就有玉音到来占：朝廷有何亏你处。只管要回家去。。你閒想。玉堂金马人钦仰。此生不枉。
越恁好
作者：谢谠
朝代：明
体裁：曲

众：满门欢纵。满门欢纵。喜相逢疑是梦。三牲五鼎勉供奉。綵衣翻动。合：重重喜庆人传诵。声华出众。国家添取双梁栋。多才多艺扶皇宋。
越恁好
作者：谢谠
朝代：明
体裁：曲

画堂昼永。画堂昼永。看煇煌珠翠拥。歌声满耳欢声共。管弦交弄合前。
醉太平
作者：谢谠
朝代：明
体裁：曲

淋漓。几回双泪暗偷垂。怎知我这般滋味。总然带黄衣紫。到不若厮守少年鸳帏。
醉翁子
作者：谢谠
朝代：明
体裁：曲

丑：听劝。恋凤绸。岂为美算。向萤阁研究蠹篇残卷。外：惟愿。早离却樊笼。奋翮层霄簉羽鹓合前。
醉翁子
作者：谢谠
朝代：明
体裁：曲

生：仙伴。乍邂逅交输爱款。笑暮雨阳台暗成姻眷。旦：不玩。共举案齐眉。孟耀梁鸿德两完。合：相庆处。看高烛红妆。漏传宵半。
金珑璁
作者：谢谠
朝代：明
体裁：曲

旦：三星光在户。鹊桥喜驾云端。生欣此夕配婵娟。
金菊对芙容
作者：谢谠
朝代：明
体裁：曲

小旦：欲海收航。烟楼消障。玉钗新整鸾妆。小生：频劳梦想。今夜里方解愁肠。合：相逢喜剧。浑如梦寐。胜照银缸。
金衣公子
作者：谢谠
朝代：明
体裁：曲

云散楚峰高。望阳台万里遥。临风不觉心如捣。绸缪几宵。追随几朝。情深岂料分离早合前。
金衣公子
作者：谢谠
朝代：明
体裁：曲

独坐闷无聊。泪纷纷湿素袍。冤家镇日萦怀抱。人如薛涛。情如玉箫。真诚怎比閒花草。合：好心焦。朱弦已断。无计续鸾胶。
金钱花
作者：谢谠
朝代：明
体裁：曲

画堂风景难描。难描。银屏彩烛光摇。光摇。九重恩诏凤鸾交。男俊俏。女娇娆。欢喜庆。笑声高。
金鸡叫
作者：谢谠
朝代：明
体裁：曲

小生：凉月澄新霁。閒邀故人小筵欢会。末净：冰轮玉宇无纤翳。光漾银舟。香飘金桂。
针线箱
作者：谢谠
朝代：明
体裁：曲

剪西风坠梧金井。见碧天月痕分镜。跨银河乌鹊桥填整。信织女牛郎欢庆。几多少乞巧高楼上。把七孔针穿线色分明。合：真佳景。满庭瓜果。尽今宵痛饮银瓶。
针线箱
作者：谢谠
朝代：明
体裁：曲

旦：银烛照画屏秋冷。罗扇扑流萤不定。爱夜光如水天街净。金合内蛛丝谁胜。不须向百子池边去。怎得细说长生殿里情合前。
锁南枝
作者：谢谠
朝代：明
体裁：曲

一雨霁。万象奇。山青水明如画里。抛卷觅新诗。窥园适幽意。苔紫短。屐缓移。碧霞台。少人至。
锁南枝
作者：谢谠
朝代：明
体裁：曲

丛竹畔。曲槛西呀。一阵阵水上浮来的。是甚么东西。看介：咳。原来是蝼蚁。。惊看溜渠浮乱蚁。笑穴已无依。随流竟何止。心不忍。计怎施。手援之。岂能济。
锁南枝
作者：谢谠
朝代：明
体裁：曲

编竹第。架水涯。末：相公。这许多蝼蚁都渡过去了生：可喜可喜。。慈渡一成争渡起末：大丈夫当济天下溺。救了这些蝼蚁。非是儿戏的。。触物动天机。从权岂儿戏。末：相公。他一向安身在那里。如今还到得旧处去么。生：南柯郡。旧事非。觅檀萝。亦无地。
锁南枝
作者：谢谠
朝代：明
体裁：曲

虫非少。蚁最多。君臣凛然明大礼。遭溺已频危。全生实堪喜。大块内。道不私。物皆春。此心慰。
锦堂月
作者：谢谠
朝代：明
体裁：曲

丑：堪观。金蕊仙冠。霞帔文凤袄。华堂翠绕珠攒。香袅金炉。绣幌暗风轻卷。更须誇兰玉祥开。何必虑熊罴占缓合前。
锦堂月
作者：谢谠
朝代：明
体裁：曲

天结良缘。花凝瑞霭。佳期正当冰泮。歌动迎仙。声袅凤箫鸾管。幸蓝桥玉杵先投。信月书赤绳难换。合：鸾杯满。喜花烛良宵。洞房春煖。
锦堂月
作者：谢谠
朝代：明
体裁：曲

旦：缱绻。合卺情欢。同心带绾。难禁喜溢眉端。燕尔绸缪。自愧德容疏短。鸳萝附千岁乔枝。琴瑟遂百年深愿合前。
锦堂月
作者：谢谠
朝代：明
体裁：曲

生：欣看。射雀屏宽。乘龙褥软。于飞愿效双鸳。窈窕河洲。不信羡鹊桥期远。伉俪处可咏桃夭。警戒时何妨机断合前。
锦堂观画序
作者：谢谠
朝代：明
体裁：曲

净：昼永。春日融融。春风冉冉。春香遍满房栊。望里春山。一点髻螺青拥。濯锦爱水暖春塘。拾翠喜芳铺春陇。合：大家莫惜春筵醉。世事短如春梦。
锦衣香
作者：谢谠
朝代：明
体裁：曲

小生：宝篆香。银屏皎。绣幌翻。金钗巧。急管繁弦。珠围翠绕。团花宫袄映宫袍。内家旧样。凤髻鸾翘。占：叹长门静悄。再经春銮舆不到。自分今生里孤眠尽老。不期祸变番成佳兆。
长拍
作者：谢谠
朝代：明
体裁：曲

露冷蘋江。风铦鹢舫。望楚天浩然长往。乱飞木叶。一片片醉着青霜。孤鹜逐云翔。更断鸿嘹呖处尽成惆怅。回首枫宸空自恋。何日鸣珂夜未央。只恐人哆侈万千状。且自庆高堂春不老。昼锦归双下小生旦小旦。
阅金令
作者：谢谠
朝代：明
体裁：曲

臣宋祁。臣闻帝王治法。载在典坟。要务须还成性存。真为众妙门且住。我将这三坟五典。八索九丘。讲起来呵。。成功太。焕乎其有文丑。
阅金令
作者：谢谠
朝代：明
体裁：曲

臣宋郊。臣闻继天出治。代有哲君。独赞重华绍放勋。功齐乾与坤。唐虞逝。陵夷不可论小生。
阅金令
作者：谢谠
朝代：明
体裁：曲

臣张先。臣闻股肱元首。明良喜闻。虎有风从龙有云。渭莘多隐沦。勤徵聘先明莸与薰。
阅金令
作者：谢谠
朝代：明
体裁：曲

臣李淑。臣闻圣贤所学。不在饱温。正业惟将德性尊。知行岂必分。徇谬误。多由识见昏净。
降黄龙
作者：谢谠
朝代：明
体裁：曲

把当时送别临岐。执手叮咛把糟糠弃如今呵。。相抛万里。想合受凄凉。是我运蹇时低。
雁儿落
作者：谢谠
朝代：明
体裁：曲

我为你痛心肠常挂牵。我为你恶怀抱难消遣。我为你梦残更接旧容。我为你逢好景添长叹。我为你厌吃了珍馐味。我为你晨夕里枉熬煎。我为你害得庞儿瘦。我为你泪眼几曾乾。天好与人行方便。若得天也么怜。放回归拜谢天。
雁儿落
作者：谢谠
朝代：明
体裁：曲

爱杀他閒云淡蓼渚宽。爱杀他倦卧松云煖。爱杀你犁云拂草衣。爱杀你骑犊吹芦管。
集贤宾
作者：谢谠
朝代：明
体裁：曲

宫妆旧样难再睹。香盘翠绾都虚。一任蓬松如乱芜。叹昔日鸾篦何所。心中自苦。割不断相思情绪。知几许。还更比发茎难数。
霜天晓角
作者：谢谠
朝代：明
体裁：曲

占上：双亲衰老。梦越关河渺。别久浑无音耗。令人几度魂消。
风入松
作者：谢谠
朝代：明
体裁：曲

生上：萧条驿路客愁增。更江天雪冷。永昌。我闻知文老爹在此。他得胜回朝。礼当拜贺。请小相公出来商议。末：小相公有请。小生：哥哥。唤兄弟来。有何话说。生：座主在此。我和你该去拜贺。拜科：貂裘虎帐寒威净。忝门下途逢有庆。小生：用甚么礼生：取四疋綵段去。。无由献区区下情。将綵币表微诚。
风入松
作者：谢谠
朝代：明
体裁：曲

生：闻知北伐武功成。喜军容肃整。小生：借问何如霍去病生：其功不小。。料此日重华欣庆。寒雪拥貔貅暂停。须奏凯返神京。
馀文
作者：谢谠
朝代：明
体裁：曲

十二时重鸾叠凤人间有。这和气春风。方信仙郎福分隆。
馀文
作者：谢谠
朝代：明
体裁：曲

喜今朝佳音转。玉堂金马两神仙。会看黄金腰下悬。
馀文
作者：谢谠
朝代：明
体裁：曲

月团圆。人康健。酒杯莫放此时乾。明夜还应结醉缘。
馀文
作者：谢谠
朝代：明
体裁：曲

花前月下添凄楚。恨不能身生翼羽。飞到瑶台谐凤侣。
香柳娘
作者：谢谠
朝代：明
体裁：曲

听敲窗败叶。听敲窗败叶。离心如割梦。魂惊动檐前铁。净：我壮怀激烈。我壮怀激烈。直上广寒阙。高将桂枝折。合：渐更筹数彻。渐更筹数彻。起点行装。忙随去辙。
香柳娘
作者：谢谠
朝代：明
体裁：曲

小生：走西风疋马。走西风疋马。夕阳西下。寒鸦古木飞归绝。且停鞭问也。且停鞭问也。烟暝酒旗斜。行踪何处歇。合：宿荒村旅舍。宿荒村旅舍。四壁蛩鸣。寒灯半灭小生。
香柳娘
作者：谢谠
朝代：明
体裁：曲

把胸酥暗抚。把胸酥暗抚。白头空赋。云翘冷落眉羞妩。掩菱花自语。掩菱花自语。膏沐为谁疏。飞蓬岂须顾。恨佳期已误。恨佳期已误。同穴盟言。君须记取。
马蹄花
作者：谢谠
朝代：明
体裁：曲

小生生：多谢褒嘉我兄弟二人呵。。浅陋真如井底蛙。诗惭曹建。学歉杨云。德愧姜牙。一朝荐拔德无涯。姓名幸免居人下。感相传衣钵宗工。敢自负梁栋皇家。
马蹄花
作者：谢谠
朝代：明
体裁：曲

英俊无加。八斗才名四海誇。我品题不谬。校阅惟精。藻鉴何差。昆山双玉美无瑕。明庭投献应高价。谅平生尚友阿衡。喜于今熙载重华。
驻云飞
作者：谢谠
朝代：明
体裁：曲

旦：堪赏花朝。花满园林春色饶。人惜花容耀。花爱人年少嗏。。花出画墙高。卖花声叫。聊整花钿。拾翠花间道。香逐花衫几阵飘。香逐花衫几阵飘。
驻云飞
作者：谢谠
朝代：明
体裁：曲

燕语花梢。花底黄鹂声更娇。蜂引花颜笑。蝶蹴花心倒嗏。。花覆苑东桥。花溪晴照。紫幔花亭。人拥花骢到。风煖花村酒旆招。风煖花村酒旆招。
驻云飞
作者：谢谠
朝代：明
体裁：曲

花槛红雕。花倚婵娟画怎描。花外游丝袅。花际轻烟绕嗏。。花事正妖娆。看花须早。转眼花残。花貌随春老。镇日寻花莫惮劳。镇日寻花莫惮劳。
驻云飞
作者：谢谠
朝代：明
体裁：曲

花萼轻摇。一曲花歌百闷消。花簇银台巧。花映金樽好嗏。。花下舞纤腰。花香缥缈。花径尘芳。浅印花鞋小。斜插花枝鬓欲烧。斜插花枝鬓欲烧。
驻马听
作者：谢谠
朝代：明
体裁：曲

众：亢旱经年。雩禜桑林意总虔。纯牺濯濯。文璧煌煌。屡舞仙仙。槐齑蓬面命难延。霓坛玄寺祈应遍合前众赞曰。
驻马听
作者：谢谠
朝代：明
体裁：曲

外：阳夏骄愆。四野佳禾若火燃。岩除瀑布。陌起黄埃。涧绝流泉。湖心鱼鳖总枯连。民生狼顾歌云汉。合：拜告神天。愿早施霖雨。使我三农欢忭。
高阳台
作者：谢谠
朝代：明
体裁：曲

仁：金瓯幸保无缺。且遣怀仙液。荷放小钱如撒。嫩绿成阴。雏莺乳燕飞聒。閒情莫负芳时赏。听凤韶一派声彻。乐盈盈。如鱼如水。君臣相悦。
高阳台
作者：谢谠
朝代：明
体裁：曲

末外：罢舞龙墀。催游凤苑。臣邻齐过双阙。香散氤氲。望中烟紫犹结。轻风绿树宸游称。看岛外宝幢飘揭。拥金舆。红云一朵。翠珠罗列。
高阳台序
作者：谢谠
朝代：明
体裁：曲

仁：四海安康。边疆安静。文修武偃堪悦。锦绣江山。正逢太平时节。不劣。祥麟瑞凤来庭轩。醴泉迸赤芝森列。满金盘滚滚甘露。璚云盘结。
高阳台序
作者：谢谠
朝代：明
体裁：曲

外：听说。戒切苞桑。忧先阴雨。永保艺皇洪业。逆耳言忠。汉廷彤槛曾折。谆切。丹书敬怠垂训也。愿深徵色荒覆辙。喜朝中臣多骨鲠。谄谀风灭。
高阳台序
作者：谢谠
朝代：明
体裁：曲

外：活泼。在藻依蒲。喋萍戏藻。可爱素鳞抛雪。香饵潜勾。却把一竿轻掇。波阔。天机触处呈鱼鸟。傍龙䑳綵鸳飞颉。奉宸游风光无限。咏歌交发。
高阳台序
作者：谢谠
朝代：明
体裁：曲

末：争阅。艳蕊凝脂。繁枝簇锦。香引乱蜂狂蝶。西子杨妃。醉颜笑靥无别。声聒。鸾笙凤管交盈耳。转轻飙翠盘舞绝。趁芳辰明良共赏。绮筵重设。
鲍老催
作者：谢谠
朝代：明
体裁：曲

寂寥自知。林莺懒扳连理枝。鸾笺谩写离恨诗。思欢聚。枉设策。空施计。怎得萧郎心转意回。
鲍老催
作者：谢谠
朝代：明
体裁：曲

生：文章万卷俱玩涉。莫辜负好良夜。望银汉广寒阙。桂枝高料应折。情深伉俪欢未歇。莫管更筹彻。合：思之叹嗟。百年身如电掣。凉冷变炎热。热去又寒冽。光阴迅休计拙。一旦鬓堆雪。懊恨对谁说。
鲍老催
作者：谢谠
朝代：明
体裁：曲

红翠：捧觞再庆。悬弧喜当三伏景。翩翩朱履来门径。听短箫吹。细管咽。清笳竞。争誇寿域多齐胜。小堂碧映湖千顷。更化列青松岭。
鹧鸪天
作者：谢谠
朝代：明
体裁：曲

合：骨肉团圞乐正浓。一封丹诏实相从。恩承淑女荣非愿。爱割双亲恨怎穷。占下末净丑：何日里。再相逢。泪痕遍染杜鹃红。归家枉自高声。那得闻到九重并下。
黄莺儿
作者：谢谠
朝代：明
体裁：曲

妆镜晓慵开。捲珠帘燕子来。冤家去后知何在。高车未回风流愿乖。孤眠羞把鸳衾盖。合：想多才。双流粉泪。顿觉减香腮。
黄莺儿
作者：谢谠
朝代：明
体裁：曲

对景越伤怀。并头花空满台。今番受尽相思害。敲断宝钗。谁怜病骸。告苍天只愿相逢再合前。
黄莺穿皂袍
作者：谢谠
朝代：明
体裁：曲

占：春困钏金松。试春衣步槛东。春愁暗压双眉重。春牵意慵。春薰脸浓。春枝髻触摇金凤。合：娟娟戏蝶。春兰几丛。茫茫归雁。春云几重。桃花烂熳迷春洞。
齐天乐
作者：谢谠
朝代：明
体裁：曲

生上：碧山院落红尘迥。万竹琅玕翠吟。满院荷香压葵影。信是人间佳景。小生：极星耿耿。共酌酒娱亲。戏彩趋庭。合：默祷苍穹。愿年年此日庆长生。
咸阳古堞
作者：谢贞
朝代：明

咸阳古帝宅，雉堞何崔嵬。积石隐雪色，金银云中开。咸阳昔日称百二，函谷鸡鸣客如雾。秦王按剑叱风雷，天下诸侯尽西顾。三户萧条易水空，齐歌赵舞入秦宫。龙旂五丈金楼下，凤吹千门驰道中。璇霄阁道通天极，仙掌芙蓉正相直。月过文窗宝扇移，星临绣户妆奁密。绣户文窗拂采霞，黄山翠绕绕宫斜。王孙挟弹影台树，游女回舟绿岸花。岸花蹙绣连阡陌，十万朱门色相射。玉检登封贶岳灵，金垆铸冶销锋镝。风驰万国秦威声，四夷惕息敢横行。金汤千里扶王业，犹遣将军北筑城。可惜繁华不知极，三十六年如一日。楼船童女望蓬莱，玉琢轩窗五云色。童女成仙去不归，咸阳古堞空崔嵬。黄云卷雪城头路，城下行人叹落晖。
云迷七夕
作者：谢贶
朝代：明

仙驭无心下界过，故将云雾捲银河。似怜人世多呈巧，悔却从前巧与多。
别富川百姓
作者：谢贶
朝代：明

三年绾绶富江滨，休息惟凭俗自淳。衙鼓閒来歌永日，甘梨留得发晴春。孤踪只合称为傲，拙宦何堪道是循。去汝更怜相送意，祝教长作太平民。
咏怀
作者：谢贶
朝代：明

人世随化迁，幻寓何茫茫。笼鸟触四隅，大道多亡羊。焉知昔之非，畴据今惟臧。时来亦簪组，剖木施青黄。澡浴必振衣，肮脏岂升堂。远志成小草，故山还翱翔。大瓢虑为樽，绿荷集为裳。灼灼荔子丹，袅袅竹枝长。息阴果可食，静挹南风凉。从前无乃误，一笑歌沧浪。
怀诸同社
作者：谢贶
朝代：明

綵笔翩翩并雅游，绕庭兰菊凤山幽。谈天剧借三辰色，听雨凉添四壁秋。一自西来仍卞石，至今南望忆吴钩。岭头云树应无数，落日征鸿动客愁。
环堵吟
作者：谢贶
朝代：明

环堵樟冈下，萧然兴亦长。叶疏寒见鸟，阶静午闻螀。摘菊祈兄酌，烧梨唤子尝。意閒多乐事，庭色晚苍苍。
纪事
作者：谢贶
朝代：明

干戈初罢牧牛稀，山谷遗珍始吐辉。野老却愁居未远，请留薇蕨护柴扉。跂望长桥更此关，殷勤榷使未曾閒。也知内帑多陈朽，为爱输宾遍百蛮。
纪事·其一
作者：谢贶
朝代：明

干戈初罢牧牛稀，山谷遗珍始吐辉。野老却愁居未远，请留薇蕨护柴扉。
纪事·其二
作者：谢贶
朝代：明

跂望长桥更此关，殷勤榷使未曾閒。也知内帑多陈朽，为爱输宾遍百蛮。
读书砵盂山
作者：谢贶
朝代：明

苔痕草色称幽居，默坐焚香意湛如。两袖清风修竹外，一窗明月剪灯馀。南阳啸傲休论乐，北海声名尚薄徐。勤苦岂真希富贵，苍生霖雨五车书。
一醉韵
作者：谢迁
朝代：明

幽居嬴得寸心宽，独酌花前也尽欢。醉后不知明月上，醒来惆怅共谁看。酒量真同德量宽，昔年曾侍罄交欢。于今渴想头濡墨，无惜因风寄我看。
一醉韵·其一
作者：谢迁
朝代：明

幽居嬴得寸心宽，独酌花前也尽欢。醉后不知明月上，醒来惆怅共谁看。
一醉韵·其二
作者：谢迁
朝代：明

酒量真同德量宽，昔年曾侍罄交欢。于今渴想头濡墨，无惜因风寄我看。
丁丑元旦纪兴次
作者：谢迁
朝代：明

蚤起书云卜有年，游氛尽处见青天。道随时泰何妨老，心与身閒即是仙。兴在溪山真独乐，业传农圃久相便。赓吟预订春郊约，喜接邮筒第一篇。
丁丑夏疽发颈项伏枕逾时近中秋病起雪湖过访贶以诗次韵奉答
作者：谢迁
朝代：明

数月沉疴仍自逸，当年粗健为谁忙。秋来雅兴耽山色，病后衰颜怯镜光。企想故人劳枉驾，坐延明月惯升堂。平生强项今加疾，白眼望天高举觞。
七夕立秋
作者：谢迁
朝代：明

七夕人间值立秋，斗杓回指火西流。乍闻细雨随风至，顿觉炎埃匝地浮。老我忧怀忘就枕，何人乞巧竞登楼。天公肯借银河水，一洗闾阎旱暵愁。
三月六日过佩之雪湖山庄次韵
作者：谢迁
朝代：明

雪湖千顷自天开，十载幽期共此杯。柳浪乘风轻荡桨，桂岩经雨半封苔。客衣香惹蘼芜动，农事忙惊布谷催。松下为予通一径，南冈从此破崔巍。
三月十四日贾汝易冯雪湖同过山亭小饮次联句韵
作者：谢迁
朝代：明

振衣同上白云岑，宿雨初晴春正深。流水落花纡曲涧，煖烟芳草护长林。雩风入咏聊言志，园景凝眸总会心。犹道馀芳在幽壑，杖藜徐步漫追寻。
三月廿日王龙山太宰偕雪湖见过次联句韵
作者：谢迁
朝代：明

倒屣衡门迓故人，翛然风采共清真。解衣呼酒春方熟，策杖看山晚更新。三益有怀开径竹，八珍无谱荐溪蘋。閒身总是鸱夷侣，同泛扁舟莫厌频。
与迥弟戏奕
作者：谢迁
朝代：明

饱饭舟中漫奕棋，亏成何用置欣悲。平吴论协推枰日，破贼功轻折屐时。閒里纹楸供伴侣，老来驽马倦驱驰。旧时赌墅荒芜久，今日归来慰所思。
世寿堂为周佥宪作
作者：谢迁
朝代：明

一人辟区夏，万方归寿域。于时有天民，寿百十有六。陛见来安车，温纶锡优复。郡宴首宾席，异数表乡俗。馀庆流孙曾，耄耋相嗣续。五福惟寿先，寿固人所欲。众情罔不同，君家胡乃独。天道本生生，而亦因材笃。世德厚栽培，膏泽剩㴠育。高堂揭华匾，明言常在目。于今有闻孙，况乃富天禄。仁风载播扬，宪度慎明肃。崇基更加培，永以延后福。
世寿堂为周佥宪作
作者：谢迁
朝代：明
体裁：古风

一人辟区夏，万方归寿域。于时有天民，寿百十有六。陛见来安车，温纶锡优复。郡宴首宾席，异数表乡俗。馀庆流孙曾，耄耋相嗣续。五福惟寿先，寿固人所欲。众情罔不同，君家胡乃独。天道本生生，而亦因材笃。世德厚栽培，膏泽剩涵育。高堂揭华匾，明言常在目。于今有闻孙，况乃富天禄。仁风载播扬，宪度慎明肃。崇基更加培，永以延后福。
东塘耕读
作者：谢迁
朝代：明

东塘佳处结茅庐，绕屋菑畬满架书。力尽犁锄春雨足，坐深灯火夜窗虚。心田还裕儿孙业，腹笥宁论儋石储。世禄于今真食报，向来生计复何如。
东昌道中遇雪
作者：谢迁
朝代：明

夜床冷彻旧青毡，蚤起推篷雪满船。缟带迎风轻著水，琪花拂树远连天。峥嵘闸溜悬冰柱，迢递村墟破晓烟。为语儿童寒莫讶，屡丰应复兆来年。
东湖书院次刘东山大司马韵为吴都宪廷举作
作者：谢迁
朝代：明

溪桥石磴往来通，胜景依稀绿野同。门对竹梧凝晚色，山连亭榭领春风。尘容驾断重栏外，玉屑谈霏四座中。试向源头寻活水，湖光溔瀁窅难穷。绝涧萦回万壑通，草堂真趣许谁同。天开梧野空尘宇，地接桃源尚古风。弦诵窗虚闻月下，渔樵路迥出云中。主人漫动思归兴，宪节方当惠困穷。
东湖书院次刘东山大司马韵为吴都宪廷举作·其一
作者：谢迁
朝代：明

溪桥石磴往来通，胜景依稀绿野同。门对竹梧凝晚色，山连亭榭领春风。尘容驾断重栏外，玉屑谈霏四座中。试向源头寻活水，湖光溔瀁窅难穷。
东湖书院次刘东山大司马韵为吴都宪廷举作·其二
作者：谢迁
朝代：明

绝涧萦回万壑通，草堂真趣许谁同。天开梧野空尘宇，地接桃源尚古风。弦诵窗虚闻月下，渔樵路迥出云中。主人漫动思归兴，宪节方当惠困穷。
两峰亲家枉顾喜而有作且申款留之意
作者：谢迁
朝代：明

淮海分携又十霜，江云江树两微茫。迎门一笑秋光好，秉烛相看夜漏长。谊重断金连甲第，情乖倚玉误东床。远来须尽登临兴，采采山篱菊正芳。
两峰归展先茔增光乡邑再用前韵聊致歆羡之意
作者：谢迁
朝代：明

森森宰木傲冰霜，思孝情深格杳茫。昼锦顿增乡邑重，文江真衍庆源长。千年化鹤归华表，五色回鸾出御床。阴德羡公重裕后，桂兰奕叶绍前芳。
两峰言旋叠前韵叙别
作者：谢迁
朝代：明

旌旆悠悠拂晓霜，河梁携手思茫茫。家依海峤惭荒僻，路隔江关奈阻长。蹇步可能追逸乘，离筵犹共促吟床。香山社会从今始，松竹梅花耐晚芳。
严梅谷八十寿诗
作者：谢迁
朝代：明

寿筵欢笑蔼庭帏，昨夜祥光动少微。梅谷含芳娱晚景，兰阶毓秀驻春辉。宠承天上新封诰，兴在江边旧钓矶。桑梓故交今有几，为君聊赋鹤南飞。
中秋后一夕雪湖过山庄玩月仍前韵奉酬
作者：谢迁
朝代：明

待月空亭兴倍高，桂岩悬影凤梳毛。清辉不减中秋夕，良会真逢此世豪。岁事荐登丰芋栗，盘餐粗具杂蘋蒿。疏星掩映飞乌鹊，佳句来时压老曹。